Správa o výsledkoch a podmienkach výchovno-vzdelávacej činnosti Materskej školy, Komenského 1162/38, Kysucké Nové Mesto

**za školský rok 2020/2021**

**Predkladá:**

Mgr. Ján Mišáni riaditeľ MŠ Komenského1162/38 Kysucké Nové Mesto

Prerokované v pedagogickej rade školy

dňa 30.08. 2021

Prerokované v Rade školy

dňa 14.10. 2021

**Vyjadrenie rady školy:**

Rada školy odporúča zriaďovateľovi MESTU KYSUCKÉ NOVÉ MESTO

**s c h v á l i ť – n e s ch v á l i ť** Správu o výsledkoch a podmienkach výchovno-vzdelávacej činnosti

Materskej školy, Komenského1162/38 Kysucké Nové Mesto

za školský rok 2020/2021

.........................................

Bc. Iveta Martinská

predseda Rady školy pri MŠ Komenského 1162/38 v Kysuckom Novom Meste

**Stanovisko zriaďovateľa:**

MESTO KYSUCKÉ NOVÉ MESTO

**s c h v a ľ u j e – n e s ch v a ľ u je** Správu o výsledkoch a podmienkach výchovno-vzdelávacej činnosti

Materskej školy, Komenského1162/38 Kysucké Nové Mesto

za školský rok 2020/2021

V Kysuckom Novom Meste

dňa: ..............................

Za zriaďovateľa: ...............................................

Ing. Marián Mihalda

primátor Kysuckého Nového Mesta

Východiská a podklady

1. Vyhláška Ministerstva školstva, vedy, výskumu a športu Slovenskej republiky č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení (ďalej len „vyhláška č. 435/2020 Z. z.“).
2. Vykonávací predpis v podobe všeobecne záväzného právneho predpisu vydaného podľa  § 14 ods. 5 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“).
3. Zákon č.596/2003 o štátnej správe v školstve a školskej samospráve a o zmene doplnení niektorých zákonov v znení neskorších predpisov
4. Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
5. Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov
6. Sprievodca školským rokom 2020/2021
7. Koncepcia materskej školy
8. Plán práce školy
9. Informácie o činnosti Rady školy
10. Informácie o činnosti Metodického združenia

Ďalšie podklady:

* Interné projekty, hodnotenie jednotlivých projektov, súťaží
* Hodnotiace správy za jednotlivé triedy od triednych učiteľov

Údaje o škole (§ 2 ods. 1 písm. a)

IDENTIFIKAČNÉ ÚDAJE

**1. Názov školy:** Materská škola, Komenského 1162/38, Kysucké Nové Mesto

**2. Adresa školy**: Komenského 1162/38, 024 01 Kysucké Nové Mesto

**3.Telefón školy**: 041/421 2704

**4.Webové sídlo:** [www.mskomenskeho.sk](http://www.mskomenskeho.sk/)

**5.Adresa elektronickej pošty:** [mskomenskeho.knm@centrum.sk](mailto:mskomenskeho.knm@centrum.sk)

6. VEDÚCI ZAMESTNANCI ŠKOLY

**Riaditeľ školy:** Mgr. Ján Mišáni

**Zástupkyňa riaditeľa školy:** Oľga Ďuricová

**Vedúca školskej jedálne:** Mária Koptáková ( kmeňové pracovisko)

Miriama Tomašcová ( elokované pracovisko)

7. ÚDAJE O RADE ŠKOLY

Zloženie Rady školy a jej členovia:

Počet členov: 11

|  |  |  |  |
| --- | --- | --- | --- |
| **P. č.** | **Meno a priezvisko** | **Funkcia** | **Zvolený/delegovaný/ člen/ za** |
| 1. | Bc. Iveta Martinská | predseda | Pedagogický zamestnanec |
| 2. | Anna Murková | člen | Pedagogický zamestnanec |
| 3. | Božena Chromíková | člen | Ostatný zamestnanec |
| 4. | Ing. Martin Holienčík | člen | Zástupca rodičov |
| 5. | Ing. Peter Vyletel | člen | Zástupca rodičov |
| 6. | Mgr. Katarína Čerešníková | člen | Zástupca rodičov |
| 7. | Ing. Lea Ondrová | podpredseda | Zástupca rodičov |
| 8. | Elena Holienčíková | člen | Delegovaný zástupca zriaďovateľa |
| 9. | Ing. Mgr. Ondrej Holienčík | člen | Delegovaný zástupca zriaďovateľa |
| 10. | Ing. Vavrín Randa | člen | Delegovaný zástupca zriaďovateľa |
| 11. | Jozef Jakubík | člen | Delegovaný zástupca zriaďovateľa |

Údaje o zriaďovateľovi (§ 2 ods. 1 písm. b)

**1. Údaje o zriaďovateľovi:** Mesto Kysucké Nové Mesto

**2. Sídlo:** Námestie slobody 94/27, 024 01 Kysucké Nové Mesto

Štatutárny zástupca: Ing. Marián Mihalda

### 3. Telefónne číslo: 041/420 72 33

**4. Adresa elektronickej pošty:** [primator@kysuckenovemesto.sk](mailto:primator@kysuckenovemesto.sk)

Informácie o činnosti Rady školy, MZ, Pedagogickej rady (§ 2 ods. 1 písm. c)

* RADA ŠKOLY

Z dôvodu epidemiologickej situácie spôsobenej ochorením COVID - 19 sa funkčné obdobie rady školy predĺžilo do nového školského roka 2020/2021.

Z tohto dôvodu sa posledné zasadnutie s ukončením funkčného obdobia uskutočnilo dňa **07.10. 2020.**

Členovia Rady školy boli oboznámení so

* Správou o výsledkoch a podmienkach výchovno-vzdelávacej činnosti za šk. rok 2020/2021
* Školským poriadkom a jeho prílohami, ktorý bol doplnený o dodatky týkajúce sa prevádzky materskej školy a výchovno – vzdelávacej činnosti počas epidemiologickej situácie spôsobenej ochorením COVID 19 a upravujúcej postup pri pozitívnom náleze dieťaťa, pedagogického či prevádzkového zamestnanca.
* s akciami materskej školy.
* s prevádzkou materskej školy v školskom roku 2020/2021 **od 6.30h - 16.00h**, ktorá bola schválená zriaďovateľom

**Uznesenie z rady školy zo dňa 07.10.2020**

1.  Rada školy berie na vedomie písomnú podobu Správy o výsledkoch a podmienkach výchovno-vzdelávacej činnosti za šk. rok 2020/2021 a odporúča ju predložiť, na schválenie zriaďovateľovi Mestu Kysucké Nové Mesto

Termín:  do 31.10.2020

Zasadnutie novej rady školy sa uskutočnilo dňa 30.06.2021. Na ustanovujúcom zasadnutí sa konali voľby predsedu a podpredsedu do rady školy.

**Uznesenie z rady školy zo dňa 30.06.2021**

1. Členovia rady školy sa uzniesli vymenovať predsedu rady školy na funkčné obdobie 4 roky.

Termín: od účinnosti 30.06.2021

1. Členovia rady školy sa uzniesli vymenovať podpredsedu rady školy na funkčné obdobie 4 roky.

Termín: od účinnosti 30.06.2021

Nové voľby do Rady školy *za rodičov* sa konali počas plenárneho stretnutia rodičov, dňa *23.09.2020*.

Mená zákonných zástupcov na kandidatúru do rady školy: Kristína Vilk, ktorá sa telefonicky ospravedlnila z neúčasti, z dôvodu ochorenia detí, Ing. Peter Vyletel, Ing. Martin Holienčik, Ing. Lea Ondrová, Mgr. Katarína Čerešníková.

Voľby do rady školy za rodičov viedol pán riaditeľ. Na voľbách bola prítomná aj súčasná predsedkyňa Rady školy Martinská Iveta, Bc.

Noví členovia z radov *pedagogických zamestnancov a ostatných zamestnancov* boli riadne zvolený dňa *22.09.2020*.

* METODICKÉ ZDRUŽENIE

Metodické združenie je ustanovené v zmysle § 6 ods. 3 vyhlášky MŠ SR č. 306/2008 Z. z. o materskej škole v znení vyhlášky MŠ SR č. 308/2009 Z. z. Členmi metodického združenia sú všetci pedagogickí zamestnanci materskej školy. Členovia metodického združenia pracovali podľa schváleného Plánu práce MZ na rok 2020/2021

Metodické združenie zasadalo 1-krát ( 01.10.2020 ) a pracovalo pod vedením Anny Murkovej, učiteľ s 1. atestáciou. Ostatné zasadnutia sa nerealizovali z dôvodu zhoršenej epidemiologickej situácie na Slovensku.

 Plán metodického združenia akceptoval aktuálne potreby materskej školy, požiadavky pedagogických zamestnancov, preto mal pozitívny vplyv na skvalitňovanie výchovno-vzdelávacej činnosti.

**Uznesenie z interného metodického združenia konaného dňa 01.10. 2020:**

1. Predstavenie celoročných projektov, bolo rozdelené do dvoch skupín týždenných a denných. Z daných projektov je potrebné robiť fotodokumentáciu a záznam z akcie. Záznamy z akcií treba zapisovať do triednej knihy.

Termín: trvalý

Zodpovední : všetci pedagogickí zamestnanci

2. Na stretnutí metodického združenia prebiehalo aj *aktualizačné vzdelávanie* pedagogických zamestnancov. Cieľ bol zameraný na zvýšenie kvality vzdelávacieho procesu, poznať požiadavky, ktoré treba zohľadniť pri vyučovacom procese, rozvíjanie jazykovej a literárnej gramotnosti detí predškolského veku, vedieť aplikovať vytvorenú didaktickú pomôcku vo výchovno-vzdelávacej činnosti. Výstupom aktualizačného vzdelávania bude didaktická pomôcka: Maľované čítanie alebo kniha s pediktabilným textom.

Termín: do konca šk. roka

Zodpovední**:** všetci pedagogickí zamestnanci

/ nezrealizované – pokračujeme v novom školskom roku 2021/2022/

3. Študovať časopis Predškolská výchova

Termín: trvalý

Zodpovední**:** všetci pedagogickí zamestnanci

4. Spracovať vybranú tému na vzdelávanie detí

Termín: Jún 2021

Zodpovední**:** všetci pedagogickí zamestnanci

Metodické združenie plní funkciu organizačno - riadiacu a vzdelávaciu (odborno-metodickú). Cieľom činnosti je realizácia účasti pedagogických zamestnancov na upevňovaní demokratického štýlu riadenia, na ovplyvňovaní kvalifikácie a profesijného rastu učiteľov a zvyšovaní úrovne výchovno - vzdelávacieho procesu školy.

**POSLANIE METODICKÉHO ZDRUŽENIA** :

1. Je poradným orgánom riaditeľa školy. Pomáha mu pri pedagogickom riadení a kontrole výchovno-vzdelávacieho procesu školy. Rieši pedagogické a výchovno-vzdelávacie problémy v oblastiach inovácie obsahu a rozširovania ponuky výchovy a vzdelávania a hodnotenia edukácie.

2. Vykonáva svoju pôsobnosť prostredníctvom svojich zasadaní a účasťou na výchovno-vzdelávacom procese.

3. Posudzuje návrhy a zúčastňuje sa na tvorbe a revidovaní školského vzdelávacieho programu.

4. Navrhuje a pripravuje podklady na hodnotenie učenia sa detí, kvality školy z hľadiska úrovne výchovy a vzdelávania.

Na stretnutiach a aj prostredníctvom elektronickej komunikácie sme sa venovali nasledovným témam:

* Prehodnotenie plánovania výchovno-vzdelávacej činnosti.
* Prerokovali zásadné otázky výchovy a vzdelávania.
* Hodnotili sa dosiahnuté výsledky v vzdelávacom procese.
* Uplatňovať variabilné, inovačné prístupy a metódy práce.
* Vyjadrovali sa stanoviska k odporúčaniam na odstránenie prípadných nedostatkov.
* Prijímali sa návrhy na zvyšovanie efektívnosti v práci školy.
* Odovzdávanie informácií z webinárov, ...

Každý učiteľ spracoval problémovú tému vzdelávania detí v MŠ podľa vlastného výberu a prezentoval ju na stretnutí MZ, alebo prostredníctvom emailov. Dôležité otázky týkajúce sa výchovno – vzdelávacieho procesu sme riešili prostredníctvom elektronickej komunikácie. Všetci učitelia pravidelne študovali časopis Predškolská výchova. Pedagogickí zamestnanci sa individuálne vzdelávali prostredníctvom dostupných metodík, kníh, časopisov.

* **PEDAGOGICKÁ RADA**

V školskom roku 2020/2021 zasadala pedagogická rada 2 krát. (27.08. 2020, 29.06. 2021).

Z toho 2 zasadnutia boli v súlade s plánom zasadnutí pedagogickej rady na školský rok 2020/2021. Plánované pedagogické rady sa v plánovaných termínoch neuskutočnili, z dôvodu mimoriadnej situácie COVID-19, nakoľko pretrvával zákaz neorganizovať hromadné podujatia a nezdružovať sa. Dôležité organizačné a pedagogické veci riaditeľ riešil so zamestnancami prostredníctvom emailovej komunikácie a taktiež prostredníctvom SMS správ, príp. osobne.

Pedagogická rada prerokovala Školský poriadok školy, Školský vzdelávací program, Plán práce školy, Pracovný poriadok, Organizačný poriadok, Plán vnútornej kontroly školy, Plán ďalšieho vzdelávania pedagogických zamestnancov, Plán profesijného rozvoja, ako aj aktualizačné vzdelávanie a projekty.

**Pedagogická rada sa zaoberala problematikou:**

* Prípravou aktivít a organizáciou podľa Plánu práce.
* Hodnotením výchovno-vzdelávacej činnosti, plánovaním a využívaním inovatívnych foriem práce, otázkami kontrolnej a hospitačnej činnosti.
* Bezpečnosťou detí a ochranou zdravia pri úraze.
* Informáciami zo vzdelávaní, webinárov, seminárov, konferencií.
* Spoluprácou s inštitúciami, ktoré participujú na predprimárnej výchove a vzdelávaní detí v škole.
* Narušenou komunikačnou schopnosťou detí predškolského veku.
* Špecifikami detského vývinu v období predškolského veku.

**Uznesenia z pedagogickej rady zo dňa 27.08.2020**

1.Šetrenie elektrickej energie

Termín: trvalý

Zodpovední: všetci pedagogickí zamestnanci

2.Naštudovať etický kódex

Termín: trvalý

Zodpovední : všetci pedagogickí zamestnanci

3.Dodržiavať všetky termíny pri odovzdávaní dokumentov

Zodpovední: všetci pedagogickí zamestnanci

Termín: trvalý

Zodpovední: všetci pedagogickí zamestnanci

4.Napísať ročný plán triedneho učiteľa, vypracovať spolupráce s organizáciami

Termín: do 17.09.2020

Zodpovední: triedny učitelia

5. Poslať vypracovaný register detí

Termín: 07.09.2020

Zodpovední: triedne učiteľky

6. Vypracovať Stimulačný program

Termín: trvalý   
Zodpovední: triedne učiteľky z 6. a 7. triedy

7. Vypracovať plán IMZ

Termín: do 17.09.2020

Zodpovedná: Anna Murková

8. Vypracovať - používané skratky v triednej knihe

Termín: do 04.09.2020

Zodpovedná: Mgr. Zuzana Remišová

**Uznesenia z pedagogickej rady zo dňa 29.06.2021**

1.šetrenie elektrickej energie

Termín: trvalý

Zodpovední: všetci pedagogickí zamestnanci

2. hodnotenie pedagogických zamestnancov

Termín: do 07.07.2021

Zodpovední: všetci pedagogickí zamestnanci

3. odovzdanie kroniky

Termín: 06.07. 2021

Zodpovedný: Jana Bieliková

4. vyhodnotenie projektov ,,Zdravé chrobáčiky“ a ,,Enviro-Eko“

Termín: do 02.07.2021

Zodpovední: Mgr. Michaela Nováková, Oľga Ďuricová

**PR sa oboznamovala s :**

* určením pracovného času,
* rozpisom denného režimu,
* vzdelávacími potrebami školy,
* legislatívnymi zmenami
* organizačnými pokynmi a usmerneniami ministerstva školstva počas COVID - 19.

**Členovia pedagogickej rady:**

|  |  |  |
| --- | --- | --- |
| **P.č.** | **Priezvisko a meno** |  |
| 1. | Jarmila Adzimová | začínajúci pedagogický zamestnanec do 28.02.2021  samostatný pedagogický zamestnanec od 01.03.2021 |
| 2. | Anna Nemcová | začínajúci pedagogický zamestnanec do 31.03.2021  samostatný pedagogický zamestnanec od 01.04.2021 |
| 3. | Bc. Kristína Rábiková | samostatný pedagogický zamestnanec |
| 4. | Vincencia Skruteková | samostatný pedagogický zamestnanec |
| 5. | Mgr. Zuzana Remišová | samostatný pedagogický zamestnanec |
| 6. | Bc.Mária Šusteková | samostatný pedagogický zamestnanec |
| 7. | Denisa Svrčková | začínajúci pedagogický zamestnanec do 28.02.2021  samostatný pedagogický zamestnanec od 01.03.2021 |
| 8. | Bieliková Jana | samostatný pedagogický zamestnanec |
| 9. | Anna Sládeková | samostatný pedagogický zamestnanec |
| 10. | Mgr. Ján Mišáni | pedagogický zamestnanec s druhou atestáciou  riaditeľ MŠ |
| 11. | Štefánia Šamajová | samostatný pedagogický zamestnanec |
| 12. | Katarína Škybrahová | samostatný pedagogický zamestnanec |
| 13. | Eva Janiková | samostatný pedagogický zamestnanec |
| 14. | Oľga Ďuricová | pedagogický zamestnanec s prvou atestáciou  zástupkyňa MŠ |
| 15. | Bc. Iveta Martinská | pedagogický zamestnanec s prvou atestáciou |
| 16. | Mgr. Michaela Nováková | pedagogický zamestnanec s prvou atestáciou |
| 17. | Anna Murková | pedagogický zamestnanec s prvou atestáciou |
| 18. | Mgr. Barbora Odelga | samostatný pedagogický zamestnanec |

**Uznesenia z pracovnej porady zo dňa 27.08. 2020**

1. Dodržiavanie PO a BOZP

Termín: trvalý

Zodpovední: všetci pedagogickí i nepedagogickí zamestnanci

2. Dodržiavať Školský aj pracovný poriadok- preštudovať a dodržiavať školský poriadok

Termín: trvalý

Zodpovední: všetci pedagogickí i nepedagogickí zamestnanci

3.Plnenie pracovných povinností

Termín: trvalý

Zodpovední: všetci pedagogickí i nepedagogickí zamestnanci

4.Dodržiavať organizačný poriadok

Termín: trvalý

Zodpovední: všetci pedagogickí i nepedagogickí zamestnanci

5. Odomykanie hlavnej budovy

Termín : trvalý

Zodpovední: pani upratovačky

6. Pravidelne sa zapisovať do knihy dochádzky

Termín: trvalý

Zodpovední: všetci zamestnanci

7. Upratovanie 1.B a 1.triedy

Termín: trvalý

Zodpovedný: pani Šutiaková

8.Upratovanie 2. a 3. triedy

Termín: trvalý

Zodpovedný: p. Mozoľová

9.Upratovanie 4. a 5.triedy

Termín: trvalý

Zodpovedný: p. Ďuricová G.

10.Upratovanie 6. a 7. triedy

Termín: trvalý

Zodpovedný: p. Chromíková

**PLÁN ZASADNUTÍ PEDAGOGICKEJ RADY na školský rok 2020/2021**

|  |  |  |
| --- | --- | --- |
| MESIAC | PLÁN ZASADNUTIA | SPLNENÉ |
| **AUGUST** | Oboznámenie s Plánom práce, hlavnými úlohami na školský rok 2020/2021, Plán kontroly, hospitačnej činnosti;  Adaptácia detí;  Rozvíjajúci program pre deti s OPŠD.,  Sprievodca školským rokom 2020/2021  Založenie triednej dokumentácie, systém plánovania, diagnostika detí;  Plánované aktivity, projekty, krúžková činnosť;  Pokyny k otvoreniu nového šk. roka a organizačné zabezpečenie školského roku;  Prerokovanie Školského vzdelávacieho programu.,  Prerokovanie Školského poriadku - práva a povinnosti;  Prerokovanie Organizačného poriadku, Pracovného poriadku;  Plán profesijného rozvoja  Spolupráca s OZ;  Organizácia jesenných prázdnin;  Rôzne  Diskusia  Závery a uznesenia | 27.08.2020 |
| **NOVEMBER** | Kontrola prijatých uznesení, úloh, záverov;  Výsledky kontroly pedagogickej dokumentácie;  Plnenie úloh zo ŠkVP a Plánu práce;  Zovšeobecnenie poznatkov z vnútroškolskej kontroly;  Organizácia vianočných sviatkov - plány a akcie  Spolupráca s rodičmi a inými organizáciami, plánované aktivity;  Rôzne  Diskusia  Závery a uznesenia | COVID-19  nesplnené |
| **FEBRUÁR** | Kontrola prijatých uznesení, úloh, záverov;  Hodnotenie dosiahnutých výchovno-vzdelávacích výsledkov za prvý polrok podľa pedagogickej diagnostiky, adaptácia novoprijatých detí;  Príprava a úroveň pripravenosti detí do ZŠ a zápis detí do ZŠ;  Deň otvorených dverí a prihlášky do MŠ;  Organizácia jarných a veľkonočných prázdnin;  Zabezpečenie akcií - karneval a deň Zeme;  Rôzne  Diskusia  Závery a uznesenia | COVID-19  nesplnené |
| **APRÍL** | Kontrola prijatých uznesení, úloh, záverov;  Výsledky hospitačnej činnosti a kontroly pedagogickej dokumentácie;  Plnenie úloh v enviromentálnej oblasti;  Využívanie digitálnej technológie;  Informácie k blížiacim sa akciám - mesiac bezpečnosti, Deň matiek, MDD;  Priebežné hodnotenie počtu prihlásených detí do MŠ;  Priebežné hodnotenie počtu detí odchádzajúcich do ZŠ;  Rôzne  Diskusia  Závery a uznesenia | COVID-19  nesplnené |
| **JÚN** | Kontrola prijatých uznesení, úloh, záverov;  Výsledky hospitačnej činnosti;  Hodnotenie výchovno-vzdelávacieho procesu a dosiahnutých výsledkov;  Oboznámenie s kritériami a zásadami hodnotenia;  Organizácia prázdnin a plán dovoleniek;  Rôzne  Diskusia  Závery a uznesenia | 29.06.2021 |

Údaje o počte detí (§ 2 ods. 1 písm. d)

Počet tried: Kmeňové pracovisko: 8 tried

Elokované pracovisko: 1 trieda

Počet detí k 15. 09. 2020 : 197 detí z toho 0 detí integrovaných

Počet detí k 31. 08. 2021 : 197 detí Počet rómskych detí: 0 detí

Počet 2-3 ročných detí: 19 detí

Počet predškolákov: 54 z toho 0 integrovaných Počet detí s odkladom povinnej školskej dochádzky : 3 deti

Pokrytie záujmu o umiestnenie detí do MŠ:

Záujem rodičov o umiestnenie detí do MŠ nebol pokrytý, išlo o deti, ktoré mali vek menej, ako 3 roky, príp. duplicitné žiadosti.

Škola vytvárala vhodné podmienky pre výchovu a vzdelávanie bez rozdielu, nezávisle od sociálneho postavenia rodiny, rešpektujúc ľudské práva a práva dieťaťa.

Materská škola, teda jej kmeňové pracovisko prevádzkovala 8 tried s vzdelávacím jazykom slovenským a s celodennou výchovou a vzdelávaním. Škola sa členila na triedy, jednotlivé triedy na kmeňovom pracovisku boli homogénne.

V elokovanom pracovisku je v prevádzke jedna trieda, ktorá bola heterogénna s vekovou štruktúrou 3 – 6 rokov.

**Rozdelenie jednotlivých tried:**

Kmeňové pracovisko:

|  |  |  |  |  |
| --- | --- | --- | --- | --- |
| **Trieda** | **Vekové zloženie triedy** | **Počet detí** | **Triedna učiteľka** | **Učiteľ/ka** |
| **1.B - Pavúčiky** | 2 ročné | 12 | Bc. Iveta Martinská | Vincencia Skruteková |
| **1. - Húseničky** | 3- ročné | 20 | Bc. Mária Šusteková | Bc. Kristína Rábiková |
| **2. - Mravčeky** | 3- 4 ročné | 23 | Janiková Eva | Jarmila Adzimová |
| **3. - Svetlušky** | 3- 4 ročné | 23 | Štefánia Šamajová | Denisa Svrčková |
| **4. - Motýliky** | 4-5 ročné | 24 | Anna Sládeková | Oľga Ďuricová zástupkyňa školy |
| **5. - Včielky** | 4-5 ročné | 24 | Mgr. Zuzana Remišová | Mgr. Ján Mišáni riaditeľ školy |
| **6. - Lienky** | 5- 6 ročné | 25 | Katarína Škybrahová | Jana Bieliková |
| **7. - Vážky** | 5- 6 ročné | 25 | Mgr. Michaela Nováková | Anna Nemcová |
| Elokované pracovisko: |  |  |  |  |
| **1.A- Chrobáčiky** | 3- 6 ročné | 21 | Mgr. Barbora Odelga | Anna Murková |

Údaje o počte pedagogických zamestnancov (PZ), OZ, ďalších zamestnancov (§ 2 ods. 1 písm. e)

1. PEDAGOGICKÍ ZAMESTNANCI

Počet tried: Kmeňové pracovisko: 8 tried

Elokované pracovisko: 1 trieda

Počet učiteľov: 18 učiteľov

Kvalifikovanosť učiteľov: 18 kvalifikovaných učiteľov,

z toho 7 vysokoškolsky vzdelaných

Pedagogický zamestnanec alebo odborný zamestnanec sa zaradí do kariérového stupňa podľa § 28 zákona č.138/2019 Z. z. o pedagogických zamestnancoch a odborných zamestnancoch:

Začínajúci pedagogickí zamestnanci/adaptačné vzdelávanie: 3 učitelia

Samostatní pedagogickí zamestnanci: 15 učiteľov

Pedagogickí zamestnanci s prvou atestáciou: 5 učiteľov

Pedagogickí zamestnanci s druhou atestáciou: 1- riaditeľ

2. NEPEDAGOGICKÍ ZAMESTNANCI

Kuchárky: 5 Vedúca školskej jedálne: 2

Upratovačky: 5 Ekonómka: 1

Údaje o plnení kvalifikačného predpokladu pedagogických zamestnancov (§ 2 ods. 1 písm. f)

# Kvalifikačné predpoklady na výkon pracovnej činnosti v príslušnej kategórii a podkategórii pedagogického zamestnanca a na výkon pracovnej činnosti v príslušnej kategórii odborného zamestnanca sú vzdelanie a dĺžka výkonu pracovnej činnosti, sa vyžaduje v súlade so zákonom č. 138/2019 Z. z. Zákon o pedagogických zamestnancoch a odborných zamestnancoch a o zmene a doplnení niektorých zákonov.

V súčasnosti pracuje v materskej škole 18 pedagogických zamestnancov, vrátane vedenia školy. Všetci zamestnanci spĺňajú kvalifikačné predpoklady.

**a) Analýza zloženia pedagogických zamestnancov školy**

|  |  |
| --- | --- |
| **Nepedagogickí zamestnanci** | **Po počet zamestnancov** |
| Uč učiteľ | 18 |
| Vy vychovávateľ | 0 |
| As asistent učiteľa | 0 |
| O odborní zamestnanci | 0 |
| Nenekvalifikovaní zamestnanci | 0 |

**b) Analýza podľa kariérového stupňa**

|  |  |  |  |  |
| --- | --- | --- | --- | --- |
| **Kariérový stupeň** | začínajúci | samostatný | s  1. atestáciou | s  2. atestáciou |
| **Počet pedagogických zamestnancov (PZ)** | 3 | 15 | 5 | 1 |

**c) Analýza podľa kariérovej pozície**

|  |  |
| --- | --- |
| **Pedagogický zamestnanec špecialista** | **Počet zamestnancov** |
| Triedny učiteľ | 9 |
| Uvádzajúci pedagogický zamestnanec | 2 |
| Vedúci metodického združenia | 1 |
| **Vedúci pedagogický zamestnanec, vedúci odborný zamestnanec** |  |
| Riaditeľ | 1 |
| Zástupca riaditeľa | 1 |

Informácie o aktivitách a prezentácii školy alebo školského zariadenia na verejnosti (§ 2 ods. 1 písm. g)

* **AKTIVITY ŠKOLY V OBLASTI PRIMÁRNEJ PREVENCIE DROGOVÝCH ZÁVISLOSTÍ**

V spolupráci so školskou jedálnou a realizáciou projektov Školské ovocie a Mliečny program deti uvádzali príklady zdravej a nezdravej výživy, podporovali sme u deti správnou motiváciou prijímanie zdravých potravín a odbúravaním sladkostí.

Deti získavali poznatky o zdravom životnom štýle, aby neskôr dokázali odolať nástrahám, ku ktorým patrí aj konzumácia drog, alkoholu, nadmerného požívania liekov, sladkostí. Prostredníctvom interaktívnych a zážitkových metód sa učili chápať význam dôležitosti správnej výživy a zdravého spôsobu života pre ich budúci život.

Materská škola ponúka objavovanie a poznávanie ríše zdravia, pokoja a zdravého spôsobu života prostredníctvom rôznych pohybových aktivít.

V súlade s témou týždňa ***,,Predmety a ich vlastnosti“*** *a* ***,,Týždeň zdravia“*** deti identifikovali zdravie ohrozujúce situácie pri narábaní s neznámymi predmetmi.

V spolupráci so Základnou školou Nábrežná a CVČ KNM pod názvom ,,***Olympiáda pre*** ***materské školy“, „ Malé olympijské hry“,*** ktoré sa organizujú každoročne, sa neuskutočnili tieto akcie, najskôr pre PN organizátorky a potom pre Covid-19.

V tomto školskom roku sme sa zapojili na triedach do jednodňového projektu ***„ Deň*** ***Veselých zúbkov***“, ktorého cieľom bolo vzbudiť u detí záujem o čistenie zúbkov zaujímavou a hravou formou, a tak deti naučiť už v rannom veku vhodnú techniku čistenia zubov, vytvoriť si návyky na celý život.

S deťmi, primerane ich veku, sme viedli rozhovory na túto tému, upozorňovali sme na nezdravý spôsob života. V boji proti obezite sme predchádzali aj tým, že pri viacerých oslavách v škôlke sme upustili od sladkostí a tie sme nahrádzali čerstvým a sušeným ovocím, ochutnávkou nových chutí zeleniny, rôznymi semienkami. Vynechávali sme pitie sladených nápojov a nahrádzali sme ich čistou vodou, prípadne ovocnými šťavami. Upozorňovali sme, aby odhodené predmety nechytali do rúk (injekčné striekačky), nebrali nápoje a sladkosti od neznámych ľudí.

FORMY A METÓDY prevencie drogových závislostí, ktoré sme uplatňovali:

* motivačné rozprávky, príbehy,
* pantomíma, tvorivá dramatika,
* bábkové divadlo,
* psychická a somatická relaxácia prostredníctvom hudby a hovoreného slova,
* jogové cvičenia,
* kresba, maľba, koláž,
* piesne,
* súťaže, výstavky,
* experimenty
* športové aktivity.

Prvoradé miesto v primárnej prevencii problémov s návykovými látkami má hra, ktorá je pre dieťa základnou psychickou potrebou a prináša mu maximálne citové uspokojenie. Deti nenásilnou a hravou formou rozvíjali pohybové schopnosti detí, ktoré viedli k upevňovaniu zdravia a odolnosti, zvyšovaniu telesnej zdatnosti a pohybovej výkonnosti detí.

Zhodnotenie konkrétnych školských akcií:

***1*. „ *Deň duševného zdravia “ (Jabĺčkový deň*) -** deti získali návod na zdravý spôsob života a posilnili si telesné a duševné zdravie ale aj sebapoznanie, sebavedomie ako aj pocity spokojnosti. Rozvíjali dobrý pocit k sebe samému.

***2. „Veselé zúbky“* –** prostredníctvom príbehu Vranka Danka a bacil Vasil si deti zlepšili stav ústneho zdravia. Osvojili si pravidlá prevencie vzniku zubného kazu a prenesenia infekčného ochorenia.

***3. „ Svetový deň zdravia “* (07.04.) -** charakterizovali zdravé stravovanie, podporili zvýšenie konzumácie ovocia a zeleniny, zistili význam rovnováhy príjmu a výdaju energie.

**4. „ *Zmyslové laboratórium “* -** Používali zmyslové orgány na identifikovanie predmetov a spoznávanie prostredia.

***5. Deň mlieka ,, Zvieratá na salaši “* (19.05.) –** deti si uvedomili**,** že človek chová rôzne živočíchy pre rôzny úžitok. Uviedli dôvody dôležitosti pitia mlieka v školách a na jeho zdravotné prínosy.

***6. Chrobáčikova olympiáda ,,Víťazmi sú všetci*! “ -** Prostredníctvom športových aktivít zažili deti radosť z pohybu, upevnili si prvky zdravého športového súťaženia. Manipulovali s náčiním – hádzali loptu, podávali predmety, preskakoval a podliezanie prekážky.

**7. „ *Predplavecká príprava* “ – nerealizované** kvôli zlej epidemiologickej situácií.

**8. ,, *Zimná Olympiáda* “** v našej materskej škole, ktorá sa organizuje každoročne, sa uskutočnila na našom školskom dvore. Realizoval sa jednodňový školský projekt, ktorý je súčasťou interného projektu „ Zdravé chrobáčiky“. Pohybová aktivita je základný faktor ovplyvňujúci zdravý rast dieťaťa tak v spontánnej, ako aj riadenej forme.

Je dôležité motivovať deti k pohybovej aktivite, ako prostriedku podpory zdravia, vysvetľovať im význam pohybu na zlepšenie funkčnosti organizmu.

***9. „ Svetový deň hier “***  28. máj - tento deň by mal byť nezabudnuteľným dňom pre všetky deti.

* **AKTIVITY ŠKOLY V OBLASTI VÝCHOVY K MANŽELSTVU A RODIČOVSTVU**

V vzdelávacích aktivitách zameraných na tému rodina deti prezentovali individuálne skúseností o vlastnej rodine, vymenovávali členov blízkej rodiny, identifikovali príbuzenské vzťahy v blízkej rodine. Prostredníctvom zážitkového učenia si vyskúšali čo robí mamička (aktivity ako varenie, pečenie, starostlivosť o bábätko, spev piesní, uspávaniek). Ďalej nie len, že formulovali gramaticky správne vety a súvetí o starostlivosti, ale v rámci emocionálnej inteligencie opisovali na elementárnej úrovni, aká je mamička.

Učiteľky podporovali rozvíjanie hier Na mamičku, Na rodinu, Na detské jasle ...

V našej materskej škole sviatok mamičiek oslavujeme každoročne. Predchádza tomu rušné obdobie príprav triednych besiedok, príp. vystúpenie s kultúrnym programom v Dome kultúry, ako po iné roky a taktiež výroba darčekov pre mamičky.

Keďže epidemiologická situácia nám to tento rok nedovolila, realizovali sme s deťmi aktivity v rámci triedy.

Nezabudli sme ani na Deň otcov. Úloha otca je v rodine a v živote dieťaťa veľmi dôležitá. Okrem úlohy živiteľa rodiny, ktorá vychádza zo spoločenských očakávaní a nárokov, je to dôležitá úloha blízkej osoby, ktorá dieťa sprevádza počas celého života.  
Otec sa pre deti stáva vzorom, prvou autoritou, s ktorou deti prichádzajú do styku.  
Že on je ten, za kým môžu prísť nielen pri svojich úspechoch, ale aj počas pádov.  
Súčasťou osláv Dňa otcov je zvyšovanie dôstojnosti postavenie otcov a zdôrazňovanie rovnosti a rovnaké potreby oboch rodičov v živote detí. Neraz zabúdame na oteckov, všade sa vyzdvihuje skôr podiel matky na výchove a starostlivosti o deti. Ale aj otcovia sú tu a zaslúžia si pozornosť. Za všetko, čo pre nás a pre naše deti robia, za to, že ich naučia jazdiť na bicykli alebo hrať futbal, za zabezpečovanie každodenného živobytia pre celú rodinu a za všetko ostatné, čo pre deti a pre rodinu ako takú otcovia robia.

Rodinné väzby a hodnoty rodiny, ako takej, sme chceli upevňovať prostredníctvom pravidelných stretnutí detí, ich rodičov a učiteľov školy na pôde školy pri akciách, ako Tvorivé dielne (jesenné) pod názvom „ Jesenné strašidielka “, „ Eko-hry “, Tvorivé dielne (vianočné) , besiedky pri rôznych príležitostiach. ( Vianočná besiedka, Deň matiek, Deň otcov)- nesplnené - Covid-19.

* **PREZENTÁCIA ŠKOLY NA VEREJNOSTI**

Materská škola sa v školskom roku 2020/2021 prezentovala pred širšou verejnosťou viacerými aktivitami školy realizovanými v areáli školy.

Materská škola v rámci dňa otvorených dverí organizovala akciu v areáli školy   
pod názvom ,,***Deň materských škôl*** “ na tému **„** ***Farby jesene“.*** Cieľom akcie bolo vzbudiť u detí a rodičov záujem o materskú školu ako zdroj zábavy, nových zážitkov a hier a uvedomiť si, že aj materské školy majú svoj sviatok. Podstatou akcie bolo aktívne sa zúčastniť na oslavách sviatkov v materskej škole prostredníctvom rôznorodých aktivít.

V neposlednom rade veľkým prínosom pre zviditeľnenie materskej školy je aj ***webová stránka******školy***, prostredníctvom ktorej sa materská škola prezentuje zrealizovanými akciami vo fotogalérii, aktuálnosťou a ľahkou dostupnosťou informácií nielen o aktuálnom dianí v materskej škole pre rodičov a širokú verejnosť, čo bolo zrejmé s veľmi pozitívnej spätnej väzby zo strany rodičov.

Zviditeľňovanie materskej školy sa uskutočňovalo aj prostredníctvom uverejňovania článkov o aktuálnej situácií a akciách materskej školy vo Zvestiach KNM, MY Kysucké noviny a na web stránke Mesta Kysucké Nové Mesto.

* **PLÁN AKCIÍ NA ŠKOLSKÝ ROK 2020/2021**

SEPTEMBER

* **Stretnutie rodičov s riaditeľom školy**

Cieľ: Oboznámiť rodičov s legislatívou a základnými predpismi materskej školy.

Zodpovedný: riaditeľ školy, zástupkyňa školy

- splnené

* **Triedne stretnutie rodičov detí s učiteľmi**

Cieľ: Oboznámiť rodičov so školským poriadkom, pravidlami školy a organizačnými pokynmi.

- splnené

OKTÓBER

* **„ Šarkaniáda “**

Cieľ 1: Využívať prírodný element – vzduch na púšťanie šarkanov a spoznanie okolitej prírody a jej krás jesenného ročného obdobia.

Cieľ 2: Vzájomne spolupracovať pri krotení papierových výtvorov a tešiť sa   
zo svojho lietajúceho draka

- splnené

* **Tvorivé dielne – „ Hračky z prírodnín “**

Cieľ: Podporovať u detí citový vzťah k  rodičom a spoločnou tvorbou z prírodných materiálov prejavovať zručnosť a praktickú tvorivosť prostredníctvom využitia rôznych pracovných techník.

- splnené ( v rámci triedy, bez účasti rodičov )

NOVEMBER

* **„ Deň materských škôl “ (04.11.)**

Cieľ 1: Vzbudiť u detí záujem o MŠ, ako zdroj zábavy, nových zážitkov a hier  uvedomiť si , že aj materské školy majú svoj sviatok.

Cieľ 2: Aktívne sa zúčastniť na oslavách sviatkov v materskej škole prostredníctvom rôznorodých aktivít.

- splnené

* **„ Separujeme spolu “**

Cieľ: Oboznámiť deti s potrebou ochrany životného prostredia, rozvíjať motorické zručnosti a sebaobslužné pracovné návyky potrebné pri ochrane prírody a životného prostredia. – splnené (akcia zameraná aj na zber papiera v spolupráci s rodičmi )

* **„ Keď pôjdeš horou “ (beseda s lesníkom)**

Cieľ: Viesť deti v spolupráci s dospelými k starostlivosti o les a lesné zvieratá, chrániť ich a svojim správaním ich neohrozovať.

- splnené ( bez účasti p. lesníka, v rámci jednotlivých tried)

DECEMBER

* **„ Hurá, príde Mikuláš! “**

Cieľ: Prostredníctvom školskej slávnosti rozlišovať dobro a zlo.

Termín: december 2020

- splnené

* **„Vianočné prekvapenie “ (besiedka pre rodičov)**

Cieľ: Vyjadriť piesne, riekanky, hudobné skladby prostriedkami hudobnej dramatiky.Termín: december 2020

- splnené / v rámci triedy, bez účasti rodičov /

JANUÁR

* **„ Zimné radosti a športy so Snehuľkou a Snehuľkom “**

Cieľ: Otužovať sa a prispôsobiť pohyb v zmenených podmienkach. Tvorivo využívať sneh v zimných hrách.

Termín: január 2021

- splnené

FEBRUÁR

* **„ Detský karneval “**

Cieľ: Aktívne sa zúčastniť osláv, sviatkov a pochopiť ich podstatu.Termín: február 2021

- splnené

MAREC

* **Svetový deň poézie (21.3.) - „ MÁM BÁSNIČKU NA JAZÝČKU “**

Cieľ: Rozvíjať u detí kognitívne procesy, vedieť sa prezentovať pred druhými, rozvíjať detskú individualitu a osobnosť, budovať u detí sebadôveru.

- splnené - triedne akcie, všetky triedy

* **MAREC – mesiac kníh – „ NÁVŠTEVA MESTSKEJ KNIŽNICE “**  
  Cieľ: Oboznámiť sa s rôznymi formami literárno-dramatického umenia a žánrami. - nesplnené - COVID-19

APRÍL

* **„ Deň Zeme “ (22.4.)**

Cieľ: Prostredníctvom zážitkového učenia a hravou formou rozvíjať prírodovednú gramotnosť, ktorá má za úlohu pozitívne ovplyvňovať vzťah k prírode a prispievať k rozvoju detskej osobnosti.

- splnené

* **„ Liga proti rakovine “**

Cieľ: Zaujať pozitívne a empatické postoje k chorým, osobám so zdravotným znevýhodnením. Vyjadriť spolupatričnosť onkologickým pacientom, upozorniť aj na výskyt tohto ochorenia a finančnou zbierkou pomôcť týmto ľuďom. - nesplnené - COVID-19

MÁJ

* **„ Staviame my máje “**

Cieľ: Utvárať si predstavu na základe pozorovania, ale aj aktívnej účasti detí o ľudových tradíciách a zvykoch. Prakticky uplatňovať regionálne zvyky a tradície pri stavaní mája.

- splnené

Dňa 30. apríla 2021 sa v MŠ Komenského niesol v znamení ľudovej tradície stavania mája. Od ranných hier sa deti hrali a realizovali aktivity zamerané na túto tematiku. Materská škola patrí medzi tie, ktoré si uchovávajú zvyky a tradície a zdobenie symbolov jari sa konalo u nás už viackrát. Aj keď tohtoročné počasie veľmi neprialo, všade vládla dobrá nálada, o ktorú sa postarala veselá hudba a pani učiteľka Bc. Mária Šusteková. Dopoludnia si deti spolu s pani učiteľkami vyzdobili stromčeky farebnými stuhami a potom sa postupne podľa vekových kategórií presunuli na dvor materskej školy.

Ozdobený máj s pomocou pani učiteliek a za spevu piesne "Staviame my máje" priniesli na školský dvor. Za pomoci pána Jakubíka a pána riaditeľa Mgr. Ján Mišániho, postavili 3 máje pri plote materskej školy. A tak každý, kto išiel v ten deň okolo, mohol vidieť detské tance a počuť veselý spev detí. Týmto spôsobom sa snažíme zvyky a tradície deťom v materskej škole sprístupňovať, približovať, aby sa na ne nezabudlo. Jeden farebný máj postavil pre deti pán riaditeľ aj v elokovanom pracovisku Budatínska Lehota.

* **„ Deň matiek „ ( 12.5.)**

Cieľ: Upevňovať vedomosti o rodine, jej členoch a rolách v konkrétnej i všeobecnej rovine. Vnímať význam rodiny a vlastné postavenie v nej.

Zobrazovať rodinu rozmanitými spôsobmi. Rozvíjať pozitívny vzťah k matke.

- splnené ( v rámci triedy, bez účasti rodičov )

JÚN

* „ **Šťastné deti** “ –MDD - športovo-zábavné dopoludnie. Deti s pani učiteľkami uskutočnili športové aktivity na školskom dvore materskej školy.

- splnené

* **„ Deň otcov “** materská škola neorganizovala športové popoludnie s ockami z dôvodu odporúčania RÚVZ neuskutočňovať podujatia s väčším počtom osôb.

Deti prostredníctvom aktivít na triede spoznávali štruktúru rodiny, že rodina je miestom istoty, bezpečia a lásky. Vytvorili krásne darčeky a pozdravy pre svojho ocka.

- splnené ( v rámci triedy, bez účasti rodičov )

* **„ Dovidenia škôlka milá “-** rozlúčka s predškolákmi

Cieľ: Rozvíjať kontakty, verbálny prejav, upevňovanie kamarátskych vzťahov v rozlúčke predškolákov s materskou školou v súvislosti ukončenia predprimárneho vzdelávania.

Dňa 30. júna 2021 sa konala v našej materskej škole rozlúčka s predškolákmi. Deti z dvoch predškolských tried na kmeňovom pracovisku a 4 predškoláci na elokovanom pracovisku sa už od rána veľmi tešili. Vzhľadom na aktuálnu situáciu s COVID-19 a pri dodržaní všetkých odporúčaní sa rozlúčky nezúčastnili ostatné deti z materskej školy.

V dopoludňajších hodinách sa deti rozlúčili krátkym kultúrnym programom v rámci triedy. Nechýbali piesne, básne a tance na rôzne choreografie. Všetkých predškolákov pán riaditeľ ostužkoval, rozdal pamätné listy, knihy a poprial veľa úspechov v škole.

Po celý čas pobytu v materskej škole  sme sa snažili vštepovať im lásku a úctu ku všetkému dobrému, pestovať ich vôľové a charakterové vlastnosti, formovať ich zručnosti a vedomosti.

***Divadelné predstavenia*** sa v školskom roku 2020/2021 neuskutočnili.

Materská škola sa riadila Manuálom, COVID automatom a neustále sa meniacimi usmerneniami MŠVV a Š SR. Počas COVID - 19, sa niektoré plánované aktivity, besiedky, hudobné a divadelné predstavenia, krúžková činnosť a iné, neuskutočnili.

***Okrem plánovaných akcií sme plnili ciele ostatných akcií :***

|  |  |  |
| --- | --- | --- |
| *Deň mlieka* | 24.09.2020 | všetky triedy |
| *Srdiečko moje* | 29.09.2020 | 4.trieda |
| *Deň jablka* | 5.-9.10.2020 | všetky triedy |
| *Október- mesiac úcty k starším* | 23.10.2020 | 6.trieda |
| *Beh za zdravé srdiečko* | 28.10.2020 | 3.trieda |
| *Veselé zúbky* | 29.10.2020 | 2.,1.B, 6.a 4. trieda |
| *Domestos pre školy-* získali sme certifikát „Čistá škôlka“ | X-XI, 2020 | 1.a 4.trieda |
| *Od semienka k rastlinke* | 16.-19.03.2021 | všetky triedy |
| *Voda- zdroj života* | 19.03.2021 | 6. a 4.trieda |
| *Veľkonočné vajíčko* | 26.03.2021 | 6. a 7. ,4.trieda |
| *História hasičstva* | Marec 2021 | 1.,2.,3.,4.,6.trieda |

* **SPOLUPRÁCA S MESTOM, S INŠTITÚCIAMI V MESTE**

Materská škola, Litovelská, KNM

**Legománia – Ovocie a zelenina, 2.- 6.11.2020**

V rámci Dňa materských škôl v spolupráci s materskou školou Litovelská, deti zhotovovali z lega na tému Ovocie a zelenina. Pre sprísnené hygienicko - epidemiologické opatrenia sa akcia uskutočnila tak, že sme na triedach vytvorili rôzne výtvory z lega a následne poslali fotografie o zrealizovanej akcii. Pani riaditeľka pre poslala emailom pre všetky zapojené deti diplom.

CPPPaP- **Prediktory gramotnosti**

Zameranie prediktorov gramotnosti bolo na zistenie slabých a silných stránok a zručností potrebných pre školskú úspešnosť dieťaťa. Zisťovanie prebehlo na kmeňovom, ale aj na elokovanom pracovisku. Výsledky z prediktorov boli zaslané rodičom na adresu a taktiež materskej škole.

**Údržba mesta Kysucké Nové Mesto**

Vďaka flexibilnému konaniu údržby mesta:

- mala materská škola počas celého roka pravidelne pokosený trávnik,

- orezané staré konáre stromov na školskom dvore

- maľovanie interiéru (chodba) v BL

- vypratávanie pivnice v BL pri jej zaplavení

**Spolupráca s rodičmi deti**

- osobná, denná komunikácia, emailová komunikácia

- konzultačne stretnutia

- besiedky, tvorivé dielne, rozlúčka s predškolákmi ( neuskutočnené, COVID-19)

- rodičovské stretnutia ( triedne, plenárne)

* **SPOLUPRÁCA ŠKOLY A VEREJNOSTI**
* Zriaďovateľom školy Mesto Kysucké Nové Mesto – porady, zasadnutia mestského zastupiteľstva, návrhy, žiadosti, hlásenia, schvaľovanie rozpočtov,...
* Školským metodickým úsekom KNM – metodické podujatia, poradenstvo, usmernenia, semináre, porady
* DP MPC v Žiline - metodické podujatia, semináre, workshopy, vzdelávanie pedagógov, poradenstvo, usmernenia, súťaže
* Radou školy – stretnutia, návrhy, podnety od rodičov
* ZŠ Nábrežná - na pripravenosti detí a plynulého prechodu detí z MŠ do ZŠ
* ZUŠ - výchovné koncerty
* CVČ - spoločné podujatia, akcie
* Gymnáziom - spoločné akcie, projekty
* Zariadením pre seniorov a domovom sociálnych služieb KNM
* Mestskou knižnicou - výstavky prác detí, akcie, súťaže
* Mestským kultúrnym strediskom - vystúpenie detí s kultúrnym programom
* Úniou žien - pomoc pri zbierke na Ligu proti rakovine
* Centrom pedagogicko-psychologického poradenstva a prevencie v KNM – konzultácie, prednášky na rodičovských schôdzkach – Školská zrelosť
* s Krajskou hvezdárňou- Kysuckou hvezdárňou v KNM

***Nezrealizované spolupráce pre tento školský rok z dôvodu COVID-19:***

* *spolupráca s Gymnáziom* (účasť študentov na školských akciách školy - Mikuláš, ...)
* *Dom sociálnych služieb* (Návšteva detí v Dome sociálnych služieb s cieľom obdariť iných s pripraveným krátkym detským kultúrnym programom.)
* *Základná škola, Nábrežná, KNM (*„Jabĺčkový deň“- cieľom je oboznámiť sa s rôznymi výrobkami z jabĺk a procesom ich spracovania, riešiť jednoduché kontextové úlohy v PL, spoznať a oboznámiť sa s priestormi ZŠ, Priama ukážka vyučovacieho procesu pre deti materskej školy, návšteva ZŠ pred VIANOCAMI- cieľom je spríjemniť si predvianočný čas krátkym kultúrnym programom, vedieť nadviazať verbálny kontakt s inými deťmi, rozvíjať kladné emócie.)
* *Základná škola, Clementisova, KNM* (Priama ukážka vyučovacieho procesu pre deti materskej školy )
* *Základná škola, Dolinský Potok, KNM* (Priama ukážka vyučovacieho procesu pre deti materskej školy)
* *Špeciálna základná škola s materskou školou*
* *CPPPaP - logopedická depistáž*
* *ZUŠ* *KNM* (spevácka súťaž ,,Vianočný zvonček“ s cieľom rozširovať ľudové tradície

spievaním vianočných kolied).

* spolupráca s *MSÚ* ( kultúrny program pri príležitosti životného jubilea našich spoluobčanov)

Informácie o projektoch, do ktorých je materská škola alebo školské zariadenie zapojené (§ 2 ods. 1 písm. h)

Správne návyky zdravého spôsobu života si deti formujú už v útlom veku. Venujeme sa *zdravému životnému štýlu a pohybovej aktivite* prostredníctvom vypracovaného interného projektu

*„* ***Zdravé chrobáčiky*** “, ktorú rozvíjame rôznymi pohybovo - relaxačnými aktivitami.

Deti prostredníctvom rôznorodých aktivít z projektu ,,Zdravé chrobáčiky“ upevňovali svoje zdravie, rozlišovali zdravé a nezdravé potraviny, rozvíjali a upevňovali hygienické návyky, správne držanie tela, na elementárnej úrovni sa starali o svoje telo, poskytovali pomoc v daných situáciách a opísavali stav zdravia a choroby.

Podstatou prevencie na odbúranie obezity je:

Pôsobiť na deti, aby získali základné predpoklady pre:

* veku primeranú odolnosť vo či stresu a negatívnym zážitkom,
* schopnosť robiť samostatné, resp. správne rozhodnutia
* schopnosť konštruktívne rieši ť problémy, prípadne si vyhľadať pomoc pri ich riešení,
* vyhranený negatívny vzťah, resp. postoj k užívaniu návykových látok a prejavom agresívneho správania,
* uplatňovanie adekvátnych sociálno-psychologických (komunikačných) zručností.

***Podmienky pohybovej aktivity***

Pohybové aktivity v MŠ slúžia, ako prostriedok upevňovania zdravia a podpory správneho psychosomatického a psychomotorického vývinu detí predškolského veku. Dieťa má byť motivované k pohybovej aktivite a využívať ju v každodennom živote bez pocitu únavy, alebo vyčerpania. Dôležitou súčasťou tejto oblasti sú i základné hygienické návyky a sebaobslužné činnosti.

Učiteľky poskytujú deťom dostatok priestoru na pohybové vyjadrenie a súčasne ich motivujú k osvojovaniu si nových pohybových zručností, ktoré sú predpokladom pre ich ďalší motorický vývin. Pri realizácii telesných cvičení je dôležité dbať na správnu techniku vykonania jednotlivých cvičení tak, aby bol zachovaný ich fyziologický účinok.

V edukačných aktivitách vymedzujeme dostatočný priestor pohybovým hrám. Primeraný akcent kladieme na prevenciu obezity, podporu zdravia detí a jeho ochranu, pravidelnými vychádzkami spojenými s otužovaním.

Pohybové aktivity v MŠ sa realizujú v ranných zdravotných cvičeniach každodenne, v edukačných aktivitách TV, v telovýchovných chvíľkach, ale aj prostredníctvom rôznych pohybových hier realizovaných v triede, ako aj na pobyte vonku.

Predškoláci sa prezliekajú vo vyhradenom priestore triedy do cvičebných úborov. Na cvičenie majú zabezpečený dostatočný priestor v triede. Absenciou je nevytvorená telocvičňa. Zabezpečené je vetranie miestnosti prostredníctvom rekuperácie vzduchu. Pravidelne sa uskutočňuje pobyt vonku, aj s vychádzkami do blízkeho okolia.

Voľná pohybová aktivita prináša deťom radosť, uspokojenie a najmä prevádzaná na čerstvom vzduchu pôsobí priaznivo na rast a vývin dieťaťa, podporuje rozvoj všetkých orgánov, tkanív a otužuje ho.

Pri pohybových činnostiach plníme základné úlohy:

Zdravotnú:

a) hygiena prostredia,

b) príprava podmienok na otužovanie,

c) rešpektovať postupné zvyšovanie fyziologického účinku a primerane zaraďovať dychové a relaxačné cvičenia,

d) starostlivosť o správne držanie tela,

e) výber cvikov, počet opakovaní podľa náročnosti,

f) dodržiavať východiskové polohy zdravotných cvikov, kde berieme ohľad na vek a vyspelosť, g) precvičovať všetky svalové skupiny.

Výchovnú :

a) rozvíjať kladné stránky osobnosti detí a ovládať svoje správanie, výchova k trpezlivosti, ohľaduplnosti a úcte k svojim priateľom, utvárať zmysel pre čestné športové zápolenie, utvárať schopnosti zmieriť sa s prehrou,

b) pestovať návyky vedúcich k pravidelnému otužovaniu.

Vzdelávaciu:

a) pestovať a rozvíjať pohybové zručnosti, návyky a schopnosti, upevňovať pravo ľavú orientáciu a celkovú orientáciu v priestore a v rovine,

b) utvárať pozitívny vzťah k pohybovým aktivitám,

c) zlaďovať pohyb s hudbou.

Všetky uvedené úlohy sa realizujú súbežne a je potrebné ich uplatňovať systematicky počas celého roka.

Správne pohybové návyky stereotypy budované v predškolskom veku sa stávajú základom pre celý život a sú v značnej miere i prevenciou civilizačných chorôb pohybového aparátu v detskom i dospelom veku.

Telovýchovné náradie, náčinie sa taktiež priebežne obmieňajú a dopĺňajú podľa potreby a podľa finančných možností MŠ.

Na realizáciu cieľov zo vzdelávacej oblasti Zdravie a pohyb slúžia účelové telovýchovné náradie a náčinie, napríklad: stuhy, žinenky, lopty rôznej veľkosti z rôzneho materiálu, farebné loptičky, kruhy, krúžky, farebné tyče, molitanové tehly, tunely, drevené otvorené zvieracie a šašovské ústa – hod na cieľ, chodúle, dopravné značky, zástavky, terče, ...).

Materská škola má zabezpečené priestory pre oddych a pohybové aktivity na školskom dvore, ktorý je vybavený pieskoviskom, šmýkačkou, kruhovým kolotočom so sedadlami, pružinovými hojdačkami, dreveným vláčikom a dreveným altánkom . Tieto sa využívajú nielen na hry s deťmi, ale v ňom realizujú aj rôzne aktivity na rozvoj telesnej, intelektuálnej a duševnej stránky detí.

Vychovávame deti k zdravému spôsobu života, učíme ich duševnej a telesnej hygiene. Základ pohybového režimu detí predškolského veku formuje rodina aj materská škola. Naším zámerom je zdôrazniť dôležitosť podporovania pohybovej aktivity u detí v podmienkach výchovy a vzdelávania v škole a v úzkej spolupráci s rodinou. Dôležitou úlohou učiteľky je spolupracovať s rodičmi dieťaťa, prihliadať na individuálne potreby dieťaťa, poskytnúť dostatok priestoru pre spontánny pohyb a spontánnu hru a v edukačných aktivitách vymedzovať dostatočný priestor pohybovým hrám.

**Vyhodnotenie cieľa projektu**:

Realizáciou projektu sme splnili cieľ. Podporili sme zdravie detí predškolského veku, hravou formou sme im priblížiť poznatky o správnej výžive, o zdravom životnom štýle, zdravom stravovaní, pitnom režime, osobnej hygiene a pohybe.

* **AKTIVITY ŠKOLY V OBLASTI ENVIRONMENTÁLNEJ VÝCHOVY**

Materská škola má vypracovaný interný celoročný projekt **„*Enviro-Eko***“, ktorého cieľom je vyjadriť pozitívny vzťah k prírode, umožniť dieťaťu rozprávať o problémoch, riešeniach, pocitoch a podnietiť zodpovedné konanie v prospech životného prostredia. Pozitívne ovplyvňovať vzťah k prírode a prispievať k rozvoju detskej osobnosti. V materskej škole sa kladú základy kľúčových kompetencií a získavajú predpoklady pre celoživotné vzdelávanie. Tým, že budeme zmysluplnými aktivitami a hrami rozvíjať u detí pozitívny vzťah k prírode, budeme zároveň u nich rozvíjať zmysel pre krásu, kreativitu a samostatné myslenie.

***Vyhodnotenie projektu „Enviro-Eko*“**

Záujem o túto oblasť výchovy vyplynul z požiadaviek súčasného života, potrieb obnovy spätosti človeka a jeho prirodzeného prostredia. Preto sme sa podľa svojich podmienok a možností rozhodli sústrediť pozornosť pri výchove detí našej materskej školy práve na túto oblasť.

Skúsenosť z vlastnej praxe svedčí o záujme detí vykonávať činnosti súvisiace s prírodou, pretože práve predškolský vek je obdobím pokladaným za najvhodnejšie pre utváranie základov osobnosti človeka, jeho postojov, návykov, vzťahov, morálno-vôľových vlastností a hodnotovej orientácie.

Pri bližšom zoznamovaní sa s problematikou zákonite vznikla otázka, čo rozumieme pod pojmom **environmentálna výchova** na materskej škole, aké ciele budeme sledovať a akými prostriedkami ich budeme dosahovať.

Otázky stavu životného prostredia sú dnes otázkami celospoločenskými a celosvetovými. Environmentálnu výchovu môžeme chápať, ako proces výchovy k spolupatričnosti s prírodou, vytváranie vzájomných vzťahov, ktoré priaznivo ovplyvňujú život a  zdravie, postojov a  návykov vedúcich k zveľaďovaniu a ochrane životného prostredia. Je investíciou vedúcou k výchove zdravšieho, slobodnejšieho a zodpovednejšieho človeka.

Z hľadiska záchrany života na Zemi významnú úlohu zohráva výchova. Preto sa výchova v materských školách musí zamerať na výchovu dieťaťa ekologicky mysliaceho a eticky i esteticky cítiaceho. Cieľavedomou výchovou tak chceme prispieť k tomuto procesu a vytvoriť u detí dobrý základ smerujúci k celoživotnému úsiliu o zachovanie zdravia a života.

V úvahách o takýchto možnostiach na našej škole sme prišli k záveru, že v rámci rôznych možností, ktoré sa ponúkajú a zasluhujú si oprávnenú pozornosť, je environmentálna výchova tou, ktorá nás najviac oslovuje, vyhovuje našim podmienkam, vyžaduje minimálne vynaloženie finančných prostriedkov, pričom jej efekt môže byť hlboký a dlhodobý.

Projekt, ktorý sme vypracovali je určený pre všetky vekové kategórie v materskej škole. Na základe výsledkov overovania projektu sme prišli k záveru, že jeden školský rok nemôže byť dostatočne dlhým obdobím, ak smerujeme k zmenám postojov, vzťahov a hodnôt detí. Experimentálne overovanie projektu ukázalo, že jeho realizácia je nielen žiaduca a prospešná z hľadiska výchovno-vzdelávacieho, ale aj vítaná deťmi, čo je významný predpoklad jeho efektivity.

*Realizáciou projektu sme predpokladali :*

* nadviazanie hlbšieho kontaktu so živou prírodou
* vzbudenie osobného záujmu detí o prírodu, vytvorenie pozitívnych citových väzieb k nej
* rozšírenie a upevnenie poznatkov o živej a neživej prírode
* zmeny hodnotovej orientácie a preladenie negatívnych postojov detí vo vzťahu k prírode

Realizáciou úloh a jednodňových projektov /, **Jesenné Tvorivé dielne – „ Hračky z prírodnín “, „ Separujeme spolu “, „ Keď pôjdeš horou “ - (beseda s lesníkom), „ Deň Zeme “, „ Deň vody “, „ Ekohry “ - tvorivé dielne s rodičmi ,** ktoré sú súčasťou interného projektu zameraných na environmentálnu výchovu sa nám podarilo u detí:

* vzbudenie osobného záujmu detí o prírodu a  vytvorenie pozitívnych citových väzieb
* sprostredkovanie informácií o živej a neživej prírode
* priama účasť na tvorbe, starostlivosti a ochrane životného prostredia
* utváranie pozitívnych postojov k sebe a svojmu životnému prostrediu
* oboznámenie s niektorými ekologickými problémami a možnosťou ich riešenia na úrovni  každodenného života
* umožnenie hlbšieho kontaktu so živou prírodou.

Môžeme konštatovať, že čoho deti majú nedostatok je citlivosť, vzťahy, hodnoty a vzory správania sa. V dnešnej rýchlej dobe akosi nezostáva čas na prežitie všetkého s čím sa stretnú. Preto aj pri aktivitách v materskej škole by malo ísť hlavne o precítenie a prežívanie krásy. Len tak si vedia uvedomiť dosah svojho správania, zvykov z rodiny na najbližšie okolie.

Súčasťou tohto projektu sú aj jednodňové projekty ( akcie), ktoré sme realizovali:

1. Materská škola v spolupráci s rodinou v aktivite **,, *Separujeme spolu“*** oboznamovala deti s potrebou ochrany životného prostredia, rozvíjala motorické zručnosti a sebaobslužné pracovné návyky potrebné pri ochrane prírody a životného prostredia.

Deti s rodičmi v priebehu dvoch týždňov zbierali nepotrebný papier. Nazbierali sme 377 kg odpadového papiera, ktorý materská škola vymenila za toaletný papier pre deti. Recykláciou šetríme nielen energiu, ale aj znižujeme ekologickú záťaž prostredia. Aj takýmto spôsobom sa snažíme rozvíjať u detí vzťah k prírode, k jej ochrane.

2. V aktivite ,,***Chceme dýchať čerstvý vzduch*“** deti spoznali, ako oni môžu prispieť k tomu, aby sme dýchali čistejší vzduch a oboznámili sa so škodlivosťou fajčenia. Spoznali správne a šetrné využívanie dopravných prostriedkov.

3. V spolupráci s lesníkom Ing. Jánom Vojtekom (štátne lesy Povina) predškoláci materskej školy neabsolvovali zážitkové dopoludnie pod názvom **,, *Keď pôjdeš horou* “,** ktoré neprebehlo prostredníctvom besedy, s cieľom viesť deti v spolupráci s dospelými k starostlivosti o les a lesné zvieratá, chrániť ich a svojim správaním ich neohrozovať. Kvôli prísnym epidemiologickým opatreniam a zákaze vstupu cudzích osôb do priestorov materskej školy sme zvolili alternatívu, a to, pán Vojtek nám poskytol obrazový materiál a prezentácie s prírodnou tematikou a následne si každá trieda zrealizovala samostatne tento projekt.

4. Pri príležitosti **„ *Svetového dňa vody “*** rozvíjali environmentálne cítenie a vo vzdelávacích aktivitách upevňovali poznatky o význame vody pre život.

5**. *„ Ekohry* “** - tvorivé dielne s rodičmi / konali sa iba v rámci triedy, bez účasti rodičov/. Cieľom bolo podporovať u detí citový vzťah k  rodičom a spoločnou tvorbou z rôzneho odpadového materiálu prejavovať zručnosť a praktickú tvorivosť pri vytváraní kreatívnych výtvorov.

6. Environmentálna výchova, ktorá sa realizuje v materských školách, poskytuje priestor a neohraničené možnosti na vytváranie základov zodpovedného vzťahu človeka k životnému prostrediu. V rámci environmentálnej výchovy sme nezrealizovali s deťmi akciu **„ *Deň Zeme “*,** kde sme využívali aktivitu a tvorivosť detí v vzdelávacích aktivitách, prispeli k nenásilnému a prirodzenému utváraniu pozitívneho vzťahu detí k prírode, k jej ochrane .

Aktivity spojené s ochranou životného prostredia sú u deti obľúbené, preto je potrebné ich zaraďovanie do vzdelávania.

Materská škola v spolupráci so školskou jedálňou bola v školskom roku 2020/2021 zapojená do  ***projektov*** s cieľom zavedenia zdravej výživy do materskej školy.

V projekte Školské ovocie sa deti materskej školy učia správne si zvoliť medzi ovocím a sladkosťami a hlavne si uvedomiť vlastnú zodpovednosť za svoje telesné a duševné zdravie. Spoluprácu v rámci projektu ***Školské ovocie*** mala materská školy s firmou Bukov Čadca. Deti dostávali na obmenu každý týždeň ovocný 100 % džús s príchuťou jablko, jablko višňa alebo broskyňa. Na ďalší týždeň bolo deťom podávané ovocie (hrušky alebo jablká). Deti tieto džúsy, ale aj ovocie mali vo veľkej obľube. Obrovskou výhodou je že všetko je hradené z financií EÚ.

Projekt ***Školské mlieko*** bol realizovaný v spolupráci s dodávateľom Mliekarne Hriňová. Dôležité bolo vytváranie správnych, ale hlavne zdravých stravovacích návykov u detí. Práve k pestrej a vyváženej strave patrí aj mlieko a mliečne výrobky. V našej materskej škole bolo deťom podávané hlavne mlieko, ktoré je veľmi dôležitou potravinou pre správny vývoj detí predškolského veku vo forme nápojov k desiatam alebo za obedom. Jogurty boli deťom poskytované na desiatu s celozrnným pečivom. Potraviny z Mliečneho programu sú časťou hradené aj stravníkmi.

Projekt „***Hovorme o jedle –Žime zdravo a chutne“*** sa realizoval pod záštitou EÚ a Európskeho fondu regionálneho rozvoja. Cieľom tohto projektu je vytvárať, upevňovať a prehlbovať obojstrannú spoluprácu zainteresovaných partnerov projektu - Mesto Rožňov pod Radhoštěm a Mesto Kysucké Nové Mesto (realizácia, participácia, interakcia) v oblasti školského stravovania. Spoločnými aktivitami na českej aj slovenskej strane pod vedením skúsených odborných garantov sa budeme inšpirovať a zlepšovať stravovanie v našich školách a škôlkach. Projektom sa zrealizujú spoločné školiace praktické aktivity – určené pre kuchárov školských a predškolských zariadení. Malý projekt je v súlade s regionálnymi a lokálnymi rozvojovými stratégiami a koncepciami. Začiatok realizácie projektu bol október 2020, ale vzhľadom na epidemiologickú situáciu sa neuskutočnili plánované aktivity, teda nebol ukončený v júli 2021, ako sa predpokladalo. Uskutočnili sa len on-line zaslané receptúry jedál. Pani vedúce ŠJ Mária Koptáková a Miriama Tomašcová absolvovali jeden on-line seminár dňa 10.12.2020 k tomuto projektu pod názvom „Okrúhly stôl“.

V spolupráci s Úniou nevidiacich a slabozrakých Slovenska sme sa zapojili do projektu ***Zdravé oči už v škôlke***, kde deti našej materskej školy absolvovali bezplatné meranie zraku pomocou binokulárneho autorefraktometra Plusoptix. Cieľom bolo odhaliť existujúce alebo začínajúce vývinové poruchy zraku, ako napríklad astigmatizmus, tupozrakosť či škuľavosť.

Materská škola bola zapojená do projektu **„ *Rozšírenie kapacity Materskej školy Komenského* *v Kysuckom Novom Meste* “** na základe Zmluvy o poskytnutí NFP uzatvorenej medzi mestom Kysucké Nové Mesto a Ministerstvom pôdohospodárstva a rozvoja SR, ktorá nadobudla účinnosť dňa 15.11.2017. Predmetom projektu bola prístavba a stavebné úpravy v Materskej škole na ulici Komenského.

Hlavným cieľom projektu bolo rozšíriť kapacitu Materskej školy, Komenského 1162/38,  Kysucké Nové Mesto a tým prispieť k zvýšeniu hrubej zaškoleností detí materských škôl.

Financovanie celej rekonštrukcie a prístavby bolo z eurofondov a súčasťou projektu bolo dofinancovanie z rozpočtu mesta.

Realizáciou projektu sa  dosiahlo rozšírenie kapacít na kmeňovom pracovisku predprimárneho vzdelávania vznikom jednej novej triedy v školskom roku 2019/2020 a druhá vznikla v školskom roku 2020/2021 - začlenenie väčšieho počtu detí. Projektom sa taktiež dosiahlo zvýšenie štandardu poskytovaných služieb predškolského zariadenia, prostredníctvom priestorových, organizačných a tepelno-klimatických podmienok a zlepšenia materiálno-technického vybavenia pre vyučovanie detí v predškolskom veku. Prioritou projektu bolo dosiahnutie aj zníženie energetickej náročnosti prevádzky, hlavne rekonštrukciou strechy a zateplením celej budovy.

Realizáciou projektu splnila budova MŠ vyšší hygienický štandard, tepelno-klimatické a priestorovo-organizačné požiadavky na priestory vzdelávacieho procesu. Prevádzka budovy bude energeticky výrazne úspornejšia, čo sa bude dať vyčísliť až v ďalších monitorovacích obdobiach. Dispozičné riešenie po realizácii rekonštrukcie projektu organizačne vyhovuje súčasným potrebám.

V školskom roku 2020/2021 sme sa zapojili aj do projektu - Projekt nadácia **Kia Motors Slovakia: *„ Šport v regióne 2021 “.***

**Stručné zhrnutie projektu:** Hlavným zámerom nášho projektu bolo vytvoriť a podporiť u detí túžbu po pohybe. Miestom realizácie projektu je náš školský dvor, ktorý sme pre deti vynovili novým kruhovým kolotočom so sedadlami a pružinovými hojdačkami pre deti / počet 4ks /, aby boli deti motivované k pohybu. Cvičením na tomto náradí vzbudíme u detí radosť zo spontánneho pohybu, ale aj cieleného pre celkový telesný rozvoj, hlavne hrubej motoriky.

Cielený pohyb vytvára u deti pohybové návyky a schopnosti. Zaraďovanie pohybových aktivít a športu, majú priaznivý vplyv na harmonický vývin dieťaťa predškolského veku.

Hlavný cieľ:Aktívnou pohybovou činnosťou rozvíjať pohybové zručnosti detí predškolského veku a prostredníctvom herných prvkov rozvíjať pohybové schopnosti nevyhnutné pre udržiavanie zdravia a zdravého životného štýlu . Rozvíjať plynulé vzájomné vzťahy s rovesníkmi a vytváranie sociálnej interakcie.

Z veľkého množstva uchádzačov sa nám podarilo získať peňažné prostriedky zo strany Nadácie vo výške **4 000,00 €** na uskutočnenie projektu **Hojdačky na školskom dvore** .

Prínosom je skvalitnenie výchovno - vzdelávacieho procesu v materskej škole, vytvorenie nových možností pre hru detí a pohyb na čerstvom vzduchu.

Vďaka novým hracím prvkom budeme môcť ponúknuť väčšiemu počtu detí nové športové a pohybové aktivity, čím sa zvýši ich kondícia a fyzická zdatnosť.

Naším zámerom je zabezpečiť deťom, čo najviac možností na športové vyžitie, využívať pohyb na čerstvom vzduchu podľa možností 2x denne.

Deti tak budú mať väčšiu príležitosť efektívnejšie a bezpečnejšie realizovať aktivity, ktoré podporujú rozvíjanie ich pohybových schopností a zručností na čerstvom vzduchu.

U dieťaťa predškolského veku je najzákladnejšou potrebou - pohyb. Deťom treba vytvárať podmienky a svojim výchovným pôsobením ich viesť k tomu, aby sa pohyb stal súčasťou ich denného režimu teraz aj v budúcnosti

Zapojili sme sa aj do rozvojového projektu: **„ *Múdre hranie “,*** ktorý vyhlásilo MŠVV a Š SR.

Cieľom výzvy bolo:

Podpora zlepšenia vybavenia materských škôl v oblasti detských kníh a didaktických pomôcok slúžiacich na rozvoj matematickej a informatickej gramotnosti, prírodovednej gramotnosti, technických zručností, psychomotoriky, jemnej a hrubej motoriky, rozvoj reči a hudobnej a umeleckej expresie.

Žiaľ neboli sme úspešnými žiadateľmi a spomedzi veľkého množstva žiadateľov sme neuspeli.

Nadácia KIA Motors vyhlásila aj ďalší projekt, do ktorého sme sa zapojili, ale na základe hodnotenia projektov a odsúhlasenia výberu správnou radou Nadácie KIA Motors Slovensko naša žiadosť o príspevok pre projekt  „ ***Vymaľuj si plot*** “ v rámci programu **Dobrovoľníctvo 2021** nebola schválená.

Informácie o výsledkoch inšpekčnej činnosti vykonanej štátnou školskou inšpekciou v škole alebo v školskom zariadení ( § 2 ods. 1 písm. i)

V školskom roku 2020/2021 sa neuskutočnila žiadna školská inšpekcia.

Informácie o priestorových podmienkach a materiálno-technických podmienkach školy a školského zariadenia (§ 2 ods. 1 písm. j)

# 

# Požiadavky na vybavenie a funkčné členenie materiálneho prostredia stanovuje vyhláška MZ SR č. 527/2007 o podrobnostiach a požiadavkách na zariadenia pre deti a mládež, ako aj zákon 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

Materská škola je 9 - triedna, z toho 8 tried je umiestnených v kmeňovej Materskej škole, Komenského 1162/38, Kysucké Nové Mesto a 1 trieda je na Elokovanom pracovisku, Budatínska Lehota 31, Kysucké Nové Mesto.

Budova kmeňového pracoviska sa skladá z troch častí – hlavnej, prístavby a hospodárskej.

V hlavnej budove sa nachádza 6 tried, v prístavbe 2 triedy, ktoré sa využívajú na výchovno-vzdelávacie činnosti, stabilné spálne, ktoré sú súčasťou tried, zborovňa, kancelária riaditeľa školy, štyri kuchynky pri triedach, dve hlavné prechodové chodby, ktoré sú súčasne aj šatne detí na prízemí a poschodí, dve schodištia a dva vchody.

Hospodársku budovu tvorí školská kuchyňa, sklady, kancelária vedúcej školskej jedálne a ekonómky, vchod pre príjem tovaru. Celý areál školy je zabezpečený oplotením, ktorý má dve brány (spredu a zozadu) a signalizačným zariadením, ktoré je napojené na mestskú políciu.

Areál materskej školy má prevažne rovinatý charakter. Súčasťou areálu sú preliezky, lavičky, pružinové hojdačky, kruhový kolotoč, pieskovisko pre deti a tiež altánok v školskej záhrade.

Elokované pracovisko je umiestnené v účelovej, prízemnej, kamennej budove, ktorá je situovaná v okrajovej časti obce Budatínska Lehota. Je plynofikovaná. Tvorí ju vstupná chodba, zároveň slúži ako šatňa detí, trieda, stabilná spálňa, ktorá je oddelená nábytkom, zborovňa, školská jedáleň, kuchyňa, sklad potravín, umyvárka, WC detí a dospelých. Súčasťou materskej školy je aj školská záhrada, do ktorej sa vchádza cez šatňu detí. Je ohraničená kovovým oplotením. Deti využívajú na pobyt vonku aj ihrisko bývalej ZŠ (je v susedstve). Do budovy je jeden hlavný vchod so schodišťom. Vedľa hlavného vchodu sa nachádza kotolňa. Vstup do areálu materskej školy je zabezpečený hlavnou bránou.

Interiér MŠ je funkčne riešený. Priestorové podmienky umožňujú kvalitnú realizáciu výchovno-vzdelávacích zámerov. Materiálne vybavenie vo všetkých triedach je postačujúce, je pravidelne doplňované podľa požiadaviek pedagógov, riaditeľa a vedúcej ŠJ, so zreteľom na finančné krytie a závažnosť.

*Usporiadanie tried:*

* Je bezpečné, estetické a funkčné,
* umožňuje komunikáciu pri spoločných činnostiach v hrových skupinách,
* uľahčuje dieťaťu prístup k hračkám a pomôckam,
* dieťaťa môže plánovať a vytvárať hrové prostredie podľa vlastného zámeru,
* poznáva vlastné pracovné tempo a umožňuje mu uvedomiť si vlastné možnosti,
* uľahčuje dieťaťu voľný kontakt s najbližším okolím,
* umožňuje dieťaťu ponechať vlastné výtvory,
* umožňuje dieťaťu hrať sa a tvoriť podľa vlastných predstáv na základe samostatného rozhodovania sa pri výbere činností,
* umožňuje dodržiavanie vopred stanovených pravidiel deťmi a učiteľkami pri ukladaní hračiek a pri manipulácii s predmetmi, učebnými pomôckami.
* Hrové kútiky, centrá aktivít sa umiestňujú v priestore, ktorý je vybavený účelovo a slúži na spontánne hry detí a učiteľkou plánovanú a riadenú výchovno-vzdelávaciu činnosť.
* O tematickom zameraní hrových kútikov, centier aktivít a ich obmieňaní rozhoduje učiteľka spolu s deťmi podľa plánovaných činností a podľa záujmu detí o hrové prostredie.
* Každá trieda je iná, líšia sa usporiadaním nábytku, výzdobou, umiestnením didaktickej techniky a sú v nich vymedzené priestory pre spoločné pohybové aktivity, pohybové hry, hrové a pracovné kútiky.

**Súčasťou interiéru** materskej školy sú :

* triedy - herne (denná miestnosť),
* spálne - rozloha priestoru materskej školy neumožňuje vytvorenie samostatnej, oddelenej herne, preto je priestor miestnosti rozdelený nábytkom tak, aby umožňoval nerušený popoludňajší odpočinok detí na ležadlách
* šatne pre deti - vybavené šatňovými skrinkami
* sociálne zariadenia a umyváreň - vybavené v súlade s požiadavkami stanovenými vo všeobecne záväzných predpisoch

V našej MŠ nie je zriadená telocvičňa, preto sa telovýchovné aktivity realizujú v herniach. V prípade priaznivého počasia sa telovýchovné aktivity realizujú v exteriéri materskej školy. Okrem telocvične nemáme zriadenú ani jedáleň pre deti, preto sa stolovanie uskutočňuje v triede.

**Súčasťou materiálno-technických podmienok sú aj:**

* hračky a hrový materiál umiestnený v zornom poli dieťaťa, vrátane digitálnych hračiek, /(včela Bee-Bott, BOTLEY- programovací robot)

# učebné pomôcky vyrobené z rôzneho materiálu, vrátane digitálnych učebných pomôcok, (digitálne mikroskopy, digitálny vizualizér, digitálny fotoaparát a kamera tuff-cam, hovoriace body (farebné), hovoriace štipce),

* 3 interaktívne tabule, inštalačné CD s interaktívnymi úlohami pre deti, počítače... (napomáhajúce k plneniu školského vzdelávacieho programu)
* hudobného charakteru – hudobné nástroje Orffov inštrumentár, rôzne hudobné zostavy, rôzne CD, DVD, nahrávky hudobných diel atď.,
* dramatického charakteru – paravány, rôzne druhy bábok,
* pohybového charakteru – telovýchovné náradie (voľné aj pevné) a náčinie (napr. švihadlá, obruče, stuhy, lopty, tyče, šatky),
* výtvarného charakteru – štetce, výkresy, nožnice, farebný papier, krepový papier, akvarelové farby, temperové farby, voskové pastely, suché pastely, uhlíky, rudky, hlina, plastelína, atď.
* detskej literatúry v knižnej forme (vrátane encyklopédií, detských edukačných programov),
* odbornej literatúry v knižnej forme.

Rozmiestnenie nábytku rešpektuje potrebu detí mať dostatok priestoru na hry, pohybové činnosti a odpočinok. Nábytok triedy rešpektuje antropometrické požiadavky (jeho výška, veľkosť má zodpovedať veľkosti detí, má predchádzať unaviteľnosti detí, atď.). Zariadenie je bezpečné a rozvíja estetické cítenie detí.

Ležadlá sú pružné, dostatočne pevné a stabilné, ľahko prenosné a skladateľné.

Okrem nových zakúpených pomôcok sa v materskej škole nachádzajú kvalitné názorné pomôcky k jednotlivým vzdelávacím témam, k podpore rozvoja jazyka a reči, predčitateľskej gramotnosti, hlavolamy pre podporu matematicko – logického myslenia, rozmanité telocvičné náradie a náčinie, inštrumentálne nástroje, detské knihy, dopravné vesty, detské knihy, CD- detských piesní a rozprávok.

K učebným zdrojom informačno - komunikačnej technológie patria využívané tri interaktívne

tabule, počítače, notebooky.

**Z rozpočtu školy boli hradené:**

V školskom roku 2020/2021 sa zakúpilo a revitalizovalo:

* zakúpený výtvarný a pracovný materiál pre deti;
* pravidelne zakúpené čistiace a hygienické prostriedky;
* zakúpené didaktické hračky, lego;
* zakúpené detské knihy pre predškolákov, odborná literatúra, detská literatúra a časopisy,
* zakúpené nové drobné vybavenie do kuchyne,
* pravidelná úprava pieskoviska, pravidelné čistenie a kosenie záhrady;
* zakúpené 2 smetné koše využívané v exteriéry MŠ,
* vstavaná skriňa v 4. triede, posuvné dvere
* zakúpená nová tlačiareň do 6.triedy,
* zakúpené čistiace a hygienické prostriedky v súvislosti s COVID-19 / rúška, respirátory /,
* nové zariadenie do kancelárie ekonómky, tlačiareň
* nové boxy na hračky
* nové laminovačky na A3 a A4,
* revízie: hasiacich prístrojov, kuchynských váh, vzduchotechniky a ďalšie revízie...
* materiál pre údržbu školy, tonery,
* ochranná pracovná obuv a odev,
* triedna dokumentácia, tlačivá, ...
* vysávače pre upratovačky
* drevené ležadlá, matrace do 2. triedy
* kovové regály do skladu, do archívu
* odvlhčovač v BL
* poplašný systém-alarm v BL

**Z rozpočtu mesta boli hradené:**

* čistenie kanalizačného potrubia
* orezanie starých stromov na školskom dvore
* elektrická energia, tepelná energia, Plyn v BL, vodné a stočné
* cestovné pre pedagogických zamestnancov
* poštové služby, telefón, internet
* interiérové vybavenie
* prevádzkové stroje
* všeobecný materiál
* údržba budov
* všeobecné služby, špec. služby ( GDPR)
* bankové poplatky
* stravovanie zamestnancov
* mzdy, prídel do SF, nemocenské dávky
* dohodári, odstupné

Dvor vďaka revitalizácii sa stal bezpečným a atraktívnym miestom pre deti, s možnosťami na realizáciu hier, pohybových aktivít, ale aj edukačne činnosti. Na edukáciu a hru deti sa plne využíva altánok na školskom dvore, nové hracie prvky získané z projektu Nadácie Kia Motors.

Epidemiologická situácia Covid -19 a s ňou spojene usmernenia, opatrenia, pozastavila niektoré realizačné zámery, neumožnila naplniť plánované aktivity a tak ostávajú výzvou do ďalšieho obdobia

Informácie o oblastiach, v ktorých škola alebo školské zariadenie dosahuje dobré výsledky, o oblastiach, v ktorých má škola a lebo školské zariadenie nedostatky (§ 2 ods. 1 písm. k)

SWOT analýza

Silné stránky:

* poloha školy – centrum mesta,
* dopravná dostupnosť školy,
* dostatočná kapacita MŠ,
* veľký a chránený školský dvor,
* dobrá spolupráca so zriaďovateľom,
* možnosť prezentácie sa na akciách a podujatiach organizovaných mestom,
* dostatočné finančné ohodnotenie zamestnancov,
* rozmanitá ponuka krúžkovej činnosti,
* pripravenosť detí na vstup do ZŠ,
* vnútorné a vonkajšie prostredie materskej školy,
* dobrá spolupráca s inštitúciami (ZŠ, CVČ, CPPPaP, ZUŠ),
* dobré podmienky na realizáciu rôznorodých záujmových aktivít,
* webová stránka školy, ako prostriedok prezentácie školy a ľahkej dostupnosti k informáciám o dianí v materskej škole.

Slabé stránky:

* absencia telocvične a školskej jedálne,
* slabé vybavenie IKT technikou a modernými učebnými pomôckami,
* vyšší počet detí v triedach,
* strata motivácie,
* nedostatok finančných prostriedkov
* chýbajúca logopedická starostlivosť pre deti s poruchami reči,
* narastajúci počet deti so špeciálnymi výchovno-vzdelávacími potrebami.

Príležitosti:

* podpora zo strany rodičov,
* propagácia a zviditeľňovanie sa (web stránka, noviny),
* široká ponuka mimoškolských aktivít,
* zapájanie sa do rôznych projektov,
* rozvíjať kvalitnú spoluprácu so všetkými inštitúciami (ZŠ, mestská knižnica, CVČ, CPPPaP a iné),
* výmena pedagogických skúseností
* stúpajúci záujem o umiestnenie detí do materskej školy.

Riziká:

* nestabilita legislatívy,
* nadmerná administratíva,
* nepriaznivá ekonomická situácia v niektorých rodinách.
* demografické zmeny

Údaje o počte detí so špeciálnymi výchovno – vzdelávacími potrebami (§ 2 ods. 2 písm. a)

Dieťaťom so špeciálnymi výchovno-vzdelávacími potrebami je dieťa, u ktorého boli tieto špeciálne potreby diagnostikované školským zariadením výchovného poradenstva a prevencie.

V školskom roku 2020/2021 Materská školu, Komenského 1162/38, Kysucké Nové Mesto nenavštevovali deti, ktorým by bolo diagnostikované, že ide o dieťa so ŠVVP .

Údaje o počte prijatých detí od školského roka, v ktorom sa správa vypracúva (§ 2 ods. 2 písm. b)

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí. O prijatí detí na predprimárne vzdelávanie rozhoduje riaditeľ podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Pokiaľ sú v materskej škole voľné kapacity, deti môžu byť prijaté aj v priebehu školského roka.

V Materskej škole, Komenského 1162/38, Kysucké Nové Mesto bolo v školskom roku 2020/2021 prijatých na kmeňovom pracovisku **55 detí** a na elokovanom pracovisku **7 detí**.

Informácie o finančnom zabezpečení výchovno-vzdelávacej činnosti školy alebo školského zariadenia ( § 2 ods. 5 písm. a)

**Príspevok za pobyt dieťaťa v materskej škole**

Vzdelávanie v materských školách sa uskutočňuje za čiastočnú úhradu. Výšku mesačného príspevku za pobyt dieťaťa v materskej škole na jedno dieťa určuje Mesto Kysucké Nové Mesto Všeobecne záväzným nariadením č. 13/2013, ktorým sa mení a dopĺňa VZN č. 5/2011 v znení VZN č. 3/2013.

Výška príspevku za pobyt dieťaťa v materskej škole s právnou subjektivitou je 18 € na mesiac.

Zákonný zástupca dieťaťa je povinný uhradiť poplatok najneskôr do 10. dňa v mesiaci na účet

* Kmeňové pracovisko: IBAN: SK40 0200 0000 0019 3216 3955 vo VÚB
* Elokované pracovisko: IBAN: SK83 0200 0000 0038 5827 0259 vo VÚB

Poplatok za pobyt dieťaťa v materskej škole sa neuhrádza za dieťa:

* ktoré má rok pred povinnou školskou dochádzkou,
* ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi,
* ktoré je umiestnené v zariadení na základe rozhodnutia súdu,
* ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.

Ak rodič uhradí príspevok a nastanú podmienky podľa vyhlášky, za ktorých sa príspevok neuhrádza, riaditeľ predškolského zariadenia príspevok vráti na základe písomnej žiadosti zákonného zástupcu dieťaťa, alebo započíta úhradu na ďalší mesiac.

Informácie o aktivitách školy a lebo školského zariadenia, ktoré realizuje pre deti v ich voľnom čase ( § 2 ods. 5 písm. b)

Materská škola v školskom roku 2020/2021 neposkytla rodičom paletu krúžkovej a mimoškolskej činnosti pre ich deti v súčinnosti s viacerými inštitúciami.

V spolupráci s pani Mgr. Markétou Belanovou, nebola zrealizovaná krúžková činnosť:

* krúžok Anglického jazyka
* krúžok Zumbatomic

Pod vedením kmeňových pani učiteliek / Šusteková, Ďuricová / sa nerealizoval ani krúžok:

* krúžok Mažoretky - „ HVIEZDIČKY “

Musíme konštatovať, že v tomto školskom roku 2020/2021 sa nerealizovala žiadna krúžková činnosť tiež z dôvodu COVID-19.

V rámci zapojenosti do *výtvarných súťaží*, sme sa zapojili zaslaním výtvarných prác do súťaží pod názvom:

***„PRAMIENOK 2020“ - ABY DETI PRÍRODU CTILI, CHRÁNILI A MILOVALI***

Zapojené triedy: 3.trieda - 3 práce

4. trieda - 3 práce

6. trieda - 1 práca

***„ZELENÝ SVET“***

Zapojené triedy: 1.A trieda - 2 práce  
 3. trieda - 4 práce  
 4. trieda - 3 práce  
 5. trieda - 1 práca

***„SNEHOVÁ VLOČKA OČAMI DETÍ“***

Zapojené triedy: 1.A trieda - 2 práce

3. trieda - 1 práca

4. trieda - 3 práce

***„DOMESTOS - VYZBROJTE SA NA LOV VÍRUSOV A  BAKTÉRIÍ“***

Zapojené triedy: 1 úloha - 1. trieda

2 úloha - 4. trieda

3 úloha - 4. trieda

Za túto výtvarnú súťaž smezískali ***„*Osvedčenie o čistej a bezpečnej škole“**

***„VESMÍR OČAMI DETÍ“***

Zapojené triedy: 1.A trieda - 2 práce  
 2. trieda - 1 práca- Eliška Palárcová – Výtvarná práca s názvom *„Planéty“*, veková skupina - 3 roky, jej výtvarná práca sa umiestnila medzi najlepšími v regionálnom kole a  postúpila do **celoslovenského kola.** 3. trieda - 1 práca

4. trieda - 2 práce

5. trieda - 2 práce

***„DÚHA „ - OVOCIE A ZELENINA- MOJI KAŽDODENNÍ KAMARÁTI  
 - JEDEN DEŇ S MOJOU OBĽÚBENOU ROZPRÁVKOVOU POSTAVIČKOU***

Zapojené triedy: 6. trieda - 2 práce

7. trieda - 2 práce

***HISTÓRIA HASIČSTVA OČAMI DETÍ***

Zapojené triedy: 1. trieda - 1 práca  
 2. trieda - 1 práca

3. trieda - 4 práce

4. trieda - 2 práce  
 6 .trieda - 5 prác

***„DÚHOVÝ KOLOTOČ- ČARUJEM FARBIČKAMI“***

Zapojené triedy: 6. trieda - 2 práce

***„ĽUDOVÉ RIEKANKY VO VÝTVARNOM PREJAVE DETÍ“***

Zapojené triedy: 3. trieda - 6 prác  
 4. trieda - 4 práce  
 5. trieda -1 práca

Informácie o spolupráci školy alebo školského zariadenia s rodičmi detí alebo s inými fyzickými osobami, ktoré majú deti zverené do osobnej starostlivosti alebo pestúnskej starostlivosti na základe rozhodnutia súdu ( § 2 ods. 5 písm. c)

Spolupráca školy a rodičov je na veľmi dobrej úrovni, rodičia sa zúčastňujú na podujatiach školy, pomáhajú pri opravách.

V našich podmienkach sa využívajú hlavne tieto metódy a formy spolupráce:

* písomné a telefonické kontakty, rozhovory;
* plenárne a triedne schôdzky, rady školy;
* slávnosti, besiedky, výstavky;
* tvorivé dielne;
* nástenky, informačné tabule, dotazníky;
* informácie o škole prostredníctvom internetovej stránky mesta a mestských novín.
* Po predložení a odsúhlasení aktivít z Plánu práce školy sa väčšina rodičov podieľala na ich realizácii. Rodičia boli na viditeľnom mieste informovaní o pripravovaných aktivitách v materskej škole, o výchovno – vzdelávacej činnosti a výsledkoch prác ich detí.
* Triedne učiteľky pomáhali rodičom riešiť konfliktné situácie s deťmi, poskytovali im poradenstvo a tvorili tak rovnocenné partnerstvo pri výchove ich detí.
* Celkovo spolupráca s rodičmi a školou je na dobrej úrovni.

Iné skutočnosti, ktoré sú pre školu alebo školské zariadenie dôležité ( § 2 ods. 5 písm. d)

* **ÚČASŤ PEDAGOGICKÝCH ZAMESTNANCOV NA VZDELÁVACÍCH AKTIVITÁCH**

|  |  |
| --- | --- |
| **Meno a priezvisko** | **Účasť na vzdelávaniach** |
| Anna Murková | Aktualizačné vzdelávanie v MŠ Komenského  neukončené - Covid-19 |
| Mgr. Barbora Odelga | 1.Aktualizačné vzdelávanie v MŠ Komenského  neukončené - Covid-19  2.webinár:  a) Profesijné štandardy, portfólio, atestácie MŠ |
| Eva Janiková | 1. Aktualizačné vzdelávanie v MŠ Komenského  neukončené - Covid-19  2. Webináre:  a) Ako učiť maličkých? HROU!  b) Škôlkar skúma, vyrába, spoznáva  c) Čoskoro školákom  d) Rozvíjanie grafomotoriky predškolákov  e) Škôlkar počíta |
| Štefánia Šamajová | 1. Aktualizačné vzdelávanie v MŠ Komenského  neukončené - Covid-19  2. webináre:  a) Diagnostika v grafomotorickom prejave dieťaťa  b) Profesijné štandardy, portfólio, atestácie MŠ  c) Metódy a nástroje pedagogickej diagnostiky  d) Plán profesijného rozvoja  e) Atestačné portfólio  f) Atestačná práca podľa novej legislatívy |
| Katarína Škybrahová | Aktualizačné vzdelávanie v MŠ Komenského  neukončené - Covid-19 |
| Mgr. Zuzana Remišová | 1.Aktualizačné vzdelávanie v MŠ Komenského  neukončené - Covid-19  2.Seminár: Rozvíjajúce hry pre najmenšie deti v kolektíve. |
| Vincencia Skruteková | 1. Aktualizačné vzdelávanie v MŠ Komenského  neukončené - Covid-19 |
| Mgr. Michaela Nováková | 1. Aktualizačné vzdelávanie v MŠ Komenského  neukončené - Covid-19  2. ukončiť 2. atestáciu  3. webináre:  a) Atestačné portfólio  b) Atestačná práca podľa novej legislatívy  4. Odborný seminár - Sebarozvoj učiteľa v MŠ - téma Činnosť uvádzajúceho pedagogického zamestnanca v MŠ  5.  začaté vzdelávanie v MPC - Uvádzajúci pedagogicky zamestnanec (špecializačné vzdelávanie) |
| Bc. Kristína Rábiková | 1.Aktualizačné vzdelávanie v MŠ Komenského  neukončené - Covid-19  2.Webináre:  a) Rozvíjajúce hry pre najmenšie deti v kolektíve  b) Pravidlá správnej rozcvičky očami fyzioterapeutky- hravo aj zdravo  c) Aktualizačné vzdelávanie: Tvorivá dramatika - Snehulienka a sedem trpaslíkov  3. kurz Posunkového jazyka |
| Denisa Svrčková | Adaptačné vzdelávanie v MŠ Komenského -ukončené |
| Jana Bieliková | Aktualizačné vzdelávanie v MŠ Komenského  neukončené - Covid-19 |
| Anna Sládeková | 1. Aktualizačné vzdelávanie v MŠ Komenského  neukončené - Covid-19 |
| Mgr. Ján Mišáni | 1. Aktualizačné vzdelávanie v MŠ Komenského  neukončené - Covid-19  2. ukončená 2. atestácia  3. online konferencia pri príležitosti zahájenia projektu ACC03P07, financovaného z Nórskeho finančného mechanizmu na roky 2014 – 2021 a zo štátneho rozpočtu Slovenskej republiky v rámci programu SK-Klíma „Zmierňovanie a prispôsobovanie sa zmene klímy“.  4. webinár - Povinné predprimárne vzdelávanie |
| Jarmila Adzimová | 1. Adaptačné vzdelávanie v MŠ Komenského - ukončené |
| Bc. Mária Šusteková | 1. Aktualizačné vzdelávanie v MŠ Komenského  neukončené - Covid-19  2. webináre:  a) Obrázkové príbehy ako príprava na budúce čítanie ( Japonská divadelná technika KAMIŠIBAI )  b) Rozvíjajúce hry pre najmenšie deti v kolektíve |
| Oľga Ďuricová | 1. Aktualizačné vzdelávanie v MŠ Komenského  neukončené - Covid-19  2. ukončenie základného modulu Funkčného vzdelávania  3. ukončenie rozširujúceho modulu FV - Sebariadenie a manažérska etika  3.webináre:  a) Povinné predprimárne vzdelávanie  b) ADHD - Ako s ním pracovať v praxi?  c) Logopedická chvíľka v MŠ- rozvíjajúce aktivity  d) Hravé učenie  e) Vplyv telesnej aktivity na rozvoj pohybovej sústavy dieťaťa alebo psychomotorika očami odborníka  f) Plán profesijného rozvoja  g) Škôlkar skúma, vyrába, spoznáva...  h) Portfólio pedagóga  i) Rozvíjanie grafomotoriky predškolákov  j) Predčitateľská gramotnosť v materskej škole  k) Praktické námety na hrové využívanie autokorektívnych pomôcok vo vzdelávaní  l) Psychohygiena a syndróm vyhorenia u pedagogických pracovníkov  m) Profesijný a kariérny rast pedagogických pracovníkov |
| Bc. Iveta Martinská | 1. Aktualizačné vzdelávanie v MŠ Komenského  neukončené - Covid-19  2. Webináre:  a) Rozvíjajúce hry pre najmenšie deti v kolektíve  b) Schopnosť vnímať hudobné podnety alebo naučme počúvať naše ušká |
| Anna Nemcová | 1. Adaptačné vzdelávanie v MŠ Komenského -ukončené  2.Webinár: Praktické námety na hrové využívanie autokorektívnych pomôcok vo vzdelávaní. |

**ABSOLVOVANÉ VZDELÁVANIA:**

|  |  |  |
| --- | --- | --- |
| **vzdelávanie** | **počet** | **Meno a priezvisko** |
| **Kvalifikačné** | 0 | ------------- |
| **Funkčné** | 1 | Oľga Ďuricová- základný modul FV - ukončený  - rozširujúci modul FV - ukončený |
| **Špecializačné** | 1 | Mgr. Michaela Nováková- začaté vzdelávanie v MPC |
| **Adaptačné** | 3 | Anna Nemcová, Denisa Svrčková, Jarmila Adzimová |
| **Predatestačné** | 2 | Štefánia Šamajová, Mgr. Barbora Odelga |
| **Atestácia** | 1 | Mgr. Ján Mišáni- ukončená 2. atestácia |
| **Inovačné** | 0 | ------------- |
| **Aktualizačné** | 15 | Mgr. Barbora Odelga, Anna Murková, Eva Janiková, Štefánia Šamajová, Katarína Škybrahová, Mgr. Zuzana Remišová, Vincencia Skruteková, Mgr. Michaela Nováková, Bc. Kristína Rábiková, Jana Bieliková, Anna Sládeková, Bc. Mária Šusteková, Oľga Ďuricová, Bc. Iveta Martinská, Mgr. Ján Mišáni |

* **AKTUALIZAČNÉ VZDELÁVANIE PEDAGOGICKÝCH ZAMESTNANCOV**

Nástrojom cielenej podpory profesijných kompetencií je aktualizačné vzdelávanie, ktorého poskytovateľom pre svojich pedagogických a odborných zamestnancov v súlade so zákonom c. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon“) je škola, školské zariadenie. Podľa znenia § 57 zákona sa program aktualizačného vzdelávania tvorí podľa potrieb zriaďovateľa alebo školy, ktorí sú jeho poskytovateľom.

Cieľom tohto druhu vzdelávania je udržiavanie alebo obnovovanie profesijných kompetencií učiteľov, získanie nových vedomostí a informáci o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo získanie nových vedomostí a zručnosti v konkrétnej oblasti pracovnej činnosti. Realizuje sa ako jednoduchý program. Tento druh vzdelávania škola organizuje pre svojich pedagogických a odborných zamestnancov v pracovnom čase. Takmer všetci pedagogickí zamestnanci /okrem začínajúcich pedagogických zamestnancov/ našej materskej školy začali absolvovať aktualizačné vzdelávanie, podľa programu vzdelávania, vytvorenom v našej materskej škole. Z dôvodu prísnych epidemiologických opatrení COVID-19 sme v tomto školskom roku zatiaľ neukončili aktualizačné vzdelávanie a preto pokračujeme v začatom vzdelávaní aj v nasledujúcom školskom roku 2021/2022.

**Názov programu: Rozvoj jazykovej a literárnej gramotnosti v predškolskej edukácií.**

Garantom aktualizačného vzdelávania bol pán riaditeľ Mgr. Ján Mišáni.

**Hlavný cieľ**: Prostredníctvom komunikácie s literárnym textom rozvíjať u dieťaťa predškolského veku dôležité súčasti pregramotnosti – od záujmu a vzťahu ku knihám a k čítaniu, cez rozvíjanie funkčných komunikačných aspektov až k porozumeniu obsahu.

**Špecifické ciele:**

1**.** Aktualizačným vzdelávaním zvýšiť kvalitu vzdelávacieho procesu. 2. Poznať požiadavky, ktoré treba zohľadniť pri tvorbe didaktických prostriedkov vyučovacieho procesu. 3. Rozvíjať jazykovú a literárnu gramotnosť detí predškolského veku v komplexnosti jej podstatných zložiek – hovorenie, počúvanie, čítanie, písanie, komunikovanie a myslenie 4. Vedieť aplikovať vytvorenú didaktickú pomôcku vo VVČ

|  |  |
| --- | --- |
| **Získané profesijné kompetencie absolventa programu vzdelávania** | a) udržiavanie alebo obnovovanie profesijných kompetencií potrebných na výkon pracovnej činnosti,  b) získanie nových vedomostí a zručností v konkrétnej oblasti pracovnej činnosti. c) dokáže vytvárať a využívať materiálne a technologické zázemie predprimárnej edukácie, tvoriť a využívať učebné pomôcky, médiá, IKT v edukačnom procese |

**Obsah a rozsah vzdelávacieho programu:**

|  |  |
| --- | --- |
| **Tematické celky** | **Dotácia hodín** |
| 1.Úvod do problematiky:  - rozdelenie úloh jednotlivcom | **2** |
| 2. Teoretické východiská v oblasti predčitateľskej gramotnosti:  - Metódy predčitateľskej gramotnosti  - Výkonové štandardy s potenciálom rozvíjať predčitateľskú gramotnosť - Cieľové oblasti predčitateľskej gramotnosti vo vývinovej perspektíve | **3** |
| 3.Tvorba knihy s prediktabilným textom, maľovaného čítania, ako internej pomôcky na realizáciu činností vzdelávacej oblasti JaK- Jazyk a komunikácia.  - Získavanie materiálov a ich prezentácia v tíme  - Práca s detskou literatúrou, texty detských rozprávok, básní, vlastná tvorba, s interaktívnou tabuľou, PC | **3** |
| 4.Vytvorenie knihy s prediktabilným textom , maľovaného čítania, ako učebnej pomôcky pre deti MŠ, prezentácia | **2** |

* **ADAPTAČNÉ VZDELÁVANIE PEDAGOGICKÝCH ZAMESTNANCOV**

Materská škola, Komenského 1162/38, Kysucké Nové Mesto ako poskytovateľ adaptačného vzdelávania, vydáva podľa § 51 ods. 3 zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a vyhlášky MŠVV a Š SR č. 361/2019 Z. z. o vzdelávaní v profesijnom rozvoji nasledovný

**Odborný garant:** Mgr. Ján Mišáni**,** riaditeľ materskej školy

**Ciele a obsah vzdelávania**

**Hlavný cieľ:** Získanie profesijných kompetencií potrebných na výkon pracovnej činnosti v kariérovom stupni samostatný pedagogický zamestnanec v príslušnom stupni vzdelania podľa profesijného štandardu učiteľa materskej školy.

**Čiastkové ciele:**

* ovládanie všeobecne záväzných právnych predpisov platných pre výchovu a vzdelávanie so zameraním na predprimárne vzdelávanie,
* ovládanie vnútorných predpisov materskej školy, orientácia v pedagogickej dokumentácii a ostatnej dokumentácii materskej školy,
* znalosť dokumentácie súvisiacej s výkonom pedagogickej činnosti učiteľa materskej školy
* vedieť identifikovať vývinové a individuálne charakteristiky detí predškolského veku s poznaním základných metód a nástrojov pedagogickej diagnostiky identifikácie vývinových a individuálnych charakteristík detí,
* vedieť diagnostikovať individuálne špecifiká detí predškolského veku a akceptovať individualitu každého dieťaťa bez predsudkov a stereotypov,
* vedieť posúdiť perceptuálno-motorické, sociálno-emocionálne a kognitívne charakteristiky dieťaťa s využitím základných metód (napr. pozorovanie, rozhovor) pedagogickej diagnostiky, interpretovať výsledky pedagogickej diagnostiky a vyvodiť závery pre výchovno-vzdelávaciu činnosť,
* vedieť individuálne výchovno-vzdelávacie potreby detí so zreteľom na schopnosti, možnosti, sociálne a kultúrne zázemie, individuálne výchovno-vzdelávacie potreby detí (intaktné deti, deti so špeciálnymi výchovno-vzdelávacími potrebami) a rešpektovať individualitu detí,
* poznať vplyv multikultúrneho prostredia na osobnosť detí a metódy a nástroje pedagogickej diagnostiky na zisťovanie individuálnych charakteristík detí vychádzajúcich z ich sociokultúrneho prostredia,
* identifikovať individuálne charakteristiky detí vychádzajúce z ich sociokultúrneho prostredia a akceptovať sociokultúrne rozdiely medzi deťmi,
* vedieť identifikovať osobitosti detí v kontexte ich sociokultúrneho prostredia s využitím základných pedagogicko-diagnostických metód a nástrojov (napr. rozhovor, dotazník pre zákonného zástupcu, analýza osobného spisu dieťaťa) a vedieť interpretovať výsledky pedagogickej diagnostiky a vyvodiť závery pre výchovno-vzdelávaciu činnosť,
* ovládať obsah, didaktiku predprimárneho vzdelávania,
* vedieť vybrať obsah výchovno-vzdelávacích činností v súlade so stanovenými výchovno-vzdelávacími cieľmi a očakávanými výsledkami detí a obohacovať ho o školské a regionálne špecifiká a identifikovať spojenia medzi tematickými okruhmi a vzdelávacími oblasťami učebných osnov,
* vedieť hodnotiť priebeh a výsledky výchovno-vzdelávacej činnosti a učenia sa detí,
* poznať teoretické východiská hodnotenia a sebahodnotenia detí v predprimárnom vzdelávaní,
* vedieť vymedziť ciele výchovy a vzdelávania pre deti na podporu rozvoja ich kľúčových kompetencií a formulovať (zreteľne, zrozumiteľne) ich v podobe učebných požiadaviek a z nich vyplývajúcich úloh a činností,
* vedieť vytvoriť individuálny výchovno-vzdelávací program pre deti so špeciálnymi výchovno-vzdelávacími potrebami v spolupráci s poradenskými zariadeniami,
* vedieť plánovať využitie materiálneho a technického zázemia výchovno-vzdelávacej činnosti,
* vedieť plánovať a realizovať svoj profesijný rast a sebarozvoj.
* **ROČNÝ PLÁN VZDELÁVANIA 2020/2021**

V školskom roku 2020/2021 prejavili učitelia záujem vzdelávať sa :

* samovzdelávanie a výmena skúseností a poznatkov cez IMZ
* vzdelávanie cez MPC vo vybraných programoch
* vzdelávanie cez SPV Žilina
* účasť na workshopoch, školeniach, odborných prednáškach, konferenciách, webináre...

*1. Individuálne* vzdelávanie učiteľov prebieha aj prostredníctvom:

* hospitácií
* samoštúdiom – využívaním odbornej literatúry, informačných zdrojov...

( bude doložené písomnou formou na konci školského roka),

* oboznámením sa s aktuálnou legislatívou, najmä s novým Zákonom č. 138/2019 Z. z. o pedagogických zamestnancoch a odborných zamestnancoch

*2. Organizované vzdelávanie: / aktualizačné /*

**Názov: Rozvoj jazykovej a literárnej gramotnosti v predškolskej edukácií.**

Program aktualizačného vzdelávania - školský rok 2020/2021 **Poskytovateľ vzdelávania** : Materská škola, Komenského 1162/38, Kysucké Nové Mesto

**Odborný garant programu**: Mgr. Ján Mišáni

**Lektori vzdelávacieho programu:** Mgr. Ján Mišáni, Oľga Ďuricová

*3. Organizované vzdelávanie: / adaptačné /*

Program adaptačného vzdelávania - školský rok 2020/2021

**Poskytovateľ vzdelávania**: Materská škola, Komenského 1162/38, Kysucké Nové Mesto

**Odborný garant:** Mgr. Ján Mišáni**,** riaditeľ materskej školy

**Uvádzajúci učiteľ**: Oľga Ďuricová, Mgr. Michaela Nováková

4.*Plánované druhy vzdelávania:*

|  |  |  |
| --- | --- | --- |
| **Funkčné** | Oľga Ďuricová | Katolícka Univerzita - PF Ružomberok  - základný modul / ukončené /  - rozširujúci modul  /ukončené / |
| **Aktualizačné** | 15 pedagogických zamestnancov | MŠ Komenského KNM  /neukončené- Covid- 19/ |
| **Atestačné** | ukončiť 2.atestáciu**-** Mgr. Ján Mišáni- riaditeľ  Mgr. Michaela Nováková | Katolícka Univerzita - PF Ružomberok  / Mgr. Ján Mišáni-ukončené,  Mgr. Michaela Nováková-  neukončené/ |
| **Špecializačné** | Mgr. Michaela Nováková | Portfólio uvádzajúcej učiteľky – MPC / začaté -neukončené/ |
| **Inovačné** | Mgr. Zuzana Remišová | Podľa aktuálnej ponuky  /nezrealizované/ |
| **Adaptačné** | Denisa Svrčková  Jarmila Adzimová  Anna Nemcová | MŠ Komenského, KNM  /ukončené/ |
| **Predatestačné** | Štefánia Šamajová  Mgr. Barbora Odelga | MPC ZA  /ukončené/ |

Pre materskú školu, ako inštitúciu je dôležitý odborný profesijný rast zamestnancov.

Zameriavali sme sa na oblasti vzdelávania:

* Napredovanie v oblasti pedagogických prístupov.
* rozvíjanie informačnej gramotnosti.
* implementujeme získané poznatky do edukačného procesu,
* zvyšovanie úrovne plánovania a projektovania pedagogickej práce.

Kvalita školy je priamo závislá od profesionálneho rozvoja a napredovania učiteľov, teda na celoživotnom (priebežnom) vzdelávaní sa. Vedenie školy preto podporuje všetky formy vzdelávania pedagogických zamestnancov.

Potreba individuálneho a teda aj kolektívneho odborného rastu sa javí ako dominantná úloha materskej školy. Požiadavky jednotlivých učiteľov na vzdelávanie vyplývajú z ich potrieb, zaradenia do jednotlivých kariérových stupňov a sú zohľadnené v Ročnom pláne vzdelávania.

Materská škola má vypracovaný Plán profesijného rozvoja na 4- ročné obdobie, teda 2019/2023.

Schopnosť inovovať obsah a metódy výučby, skvalitniť výstupy výchovno-vzdelávacieho procesu, byť pripravený reagovať na potreby trhu práce. Materskej škole to prinesie skvalitnenie učiteľského zboru, zavádzanie nových prvkov kurikula, nové metódy a stratégie výchovno- vzdelávacieho procesu.

*Základné ciele :*

* motivovať pedagogických zamestnancov pre neustále sebavzdelávanie, vzdelávanie a

zdokonaľovanie profesijnej spôsobilosti,

* podporovať rozvoj osobnostných vlastností pedagogických zamestnancov, spôsobilostí

pre tvorbu efektívnych vzťahov, riešenie konfliktov, komunikáciu a pod.,

* zabezpečiť prípravu pedagogických zamestnancov na výkon špecializovaných funkcií, napr. triedny učiteľ,

• uvádzať začínajúcich pedagógov do pedagogickej praxe,

• zabezpečiť prípravu pedagogických zamestnancov na zvyšovanie kompetencií

• schopností efektívne pracovať s IKT,

• sprostredkovať najnovšie poznatky (inovácie) z metodiky predprimárneho vzdelávania

Tieto ciele možno zabezpečiť najmä:

* prostredníctvom individuálneho sebavzdelávania učiteľov, profesijným rozvojom učiteľov v podmienkach školy (čím nastáva vnútorný rozvoj školy)
* organizovaným vzdelávaním učiteľov

* **MATERSKÁ ŠKOLA, KOMENSKÉHO 1162/38, KYSUCKÉ NOVÉ MESTO**

**Priebeh výchovno-vzdelávacej činnosti od 02.09. 2021**

So súhlasom zriaďovateľa a po dodržaní odporúčaní MŠVV a Š SR sme zmenili prevádzku materskej školy od 02.09.2020 a to na čas **od 6,30 hod do 16,00 hod.**

Materská škola na základe odporúčaní Ministerstva školstva, vedy, výskumu a športu SR a odporúčaní RÚVZ SR, zverejnila na svojom webe dôležité informácie ohľadom organizácie MŠ od 02.09.2020

**Pokyny pre rodičov k nástupu detí do MŠ od 02.09.2020 zverejnené aj na našej webovej stránke:**

Každý zákonný zástupca dieťaťa zodpovedal za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu vo vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR ( R- O -R rúška, odstup, ruky).

**Pokyny, ktoré upravovali podmienky materskej školy na obdobie do konca školského roku 2020/2021 vo veciach:**

**Materská škola sa otvorila po prázdninách 02.09.2020**za sprísnených hygienicko–epidemiologických opatrení.

V tomto sprísnenom režime, neboli otvorené zberné triedy, každý rodič si dieťa odovzdal svojej pani učiteľke vo svojej triede. Popoludní si deti preberali rodičia tiež vo svojej triede.

Materská škola sa riadila Manuálom, COVID automatom a neustále sa meniacimi usmerneniami MŠVV a Š SR. Počas COVID - 19 sa niektoré plánované aktivity, besiedky, hudobné a divadelné predstavenia, krúžková činnosť a iné, neuskutočnili. Rozlúčka predškolákov v MŠ sa uskutočnila, len v rámci jednotlivých tried, bez účasti ostaných detí.

# Zmena v rozhodnutí ministra školstva - jesenné prázdniny v MŠ:

Vzhľadom na nové Usmernenie k postupu materských škôl a základných škôl v čase platnosti Uznesenia vlády Slovenskej republiky č. 678 z 22. októbra 2020, materské školy budú počas jesenných školských prázdnin, tak ako aj doposiaľ, v prevádzke v závislosti od aktuálnych potrieb zákonných zástupcov detí.

Zákonný zástupca dieťaťa, ktoré navštevuje materskú školu, predloží po celoplošnom testovaní pri prvom nástupe dieťaťa do materskej školy Vyhlásenie zákonného zástupcu o bezinfekčnosti.

Tlačivo upravené v zmysle Uznesenia vlády Slovenskej republiky č. 678 z 22. októbra 2020 zverejní ministerstvo školstva na svojom webovom sídle. Materská škola nevyžaduje od zákonného zástupcu negatívny výsledok RT - PCR testu alebo antigénového testu certifikovaného na území Európskej únie na ochorenie COVID – 19.

V čase zatvorených škôlok dochádza u detí k strate socializácie, návykov u detí, hovoríme v súvislosti s odlúčením od rovesníkov, kamarátov , ktorí v určitom veku nadobúdajú veľmi dôležité postavenie vo vývine dieťaťa. **Je zrejme, že vo vývoji detí vo veku 3 až 6 rokov je spoločnosť ich rovesníkov veľmi dôležitá a konštruktívna.**  Deťom chýbajú aktivity rozvíjajúce individuálne zručnosti a schopnosti detí.

Z dôvodu neumožnenia niektorým deťom zúčastňovať sa výchovno - vzdelávacieho procesu (MŠ len pre deti zákonných zástupcov pracujúcich v kritickej infraštruktúre a pre deti zákonných zástupcov, ktorým vyplýva z povahy práce, že nemôžu vykonávať prácu z domu (home office)) v materskej školy vznikli nedostatky v nacvičovaní činností významných z hľadiska socializácie, založených na spoločných zážitkoch a vo vytváraní základov morálnych vlastností (napríklad: súcit, ústretovosť, pozornosť) a vôle (kam patria aj samostatnosť, sebadisciplína, vytrvalosť, zmysel pre zodpovednosť) detí. Pandémia zmarila aj mnoho programov, veľmi dôležitých z hľadiska vývoja a socializácie detí. Prvoradé miesto pri nadobúdaní kompetencií má hra, ktorá je pre dieťa základnou psychickou potrebou a prináša mu maximálne citové uspokojenie. Je známe, že napr. plávanie rozvíja pohybové ústrojenstvo, dýchací systém, motoriku a kondičné schopnosti detí. Programy organizované vo verejných kultúrnych inštitúciách (návšteva knižnice, divadla) formujú osobnosť detí, rozvíjajú ich psychiku, fantáziu, estetické cítenie, spoločenské správanie a obohacujú ich o zážitky.

COVID-19 neobišiel ani našu materskú školu. Celkovo možno konštatovať, že sa narušila bežná rutina a pokojná atmosféra materských škôl. Od začiatku pandémie sa vírusom nakazilo viacero pedagogických aj nepedagogických zamestnancov materskej školy, čo vo viacerých prípadoch znamenalo uzatváranie tried materskej školy. Celkovo sme mali v karanténe 2 triedy súčasne a neskôr jednu triedu, z dôvodu pozitivity zamestnancov MŠ. Materská škola mala vyčlenený priestor pre účely izolácie dieťaťa, u ktorého sa počas dňa vyskytnú príznaky ochorenia COVID – 19, prípadne iného prenosného ochorenia. V jednej izolačnej miestnosti môže byť umiestnené 1 dieťa. Dieťa sa umiestni do tejto miestnosti, bezodkladne si nasadí rúško a následne sa telefonicky kontaktuje zákonný zástupca dieťaťa.

Ak je v tejto miestnosti umiestnené dieťa s príznakmi ochorenia COVID – 19 alebo iného prenosného ochorenia, po opustení miestnosti dieťaťom bude dôkladne vydezinfikovaná a vyvetraná.

Čoraz viac rodičov (samozrejme, ak si to môžu dovoliť) ponechávali svoje dieťa doma, aby dieťa aj celú rodinu ochránilo pred pandémiou. **Následkom toho všetkého je, že zostáva menej času na hĺbkové a kvalitné predškolské vzdelávanie, rozvoj osobnosti dieťaťa, všestranný a harmonický rozvoj detí, odstraňovanie rozdielov v porovnaní s rovesníkmi, čo by bolo veľmi dôležité práve pre deti v predškolskom veku.**

Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikovali najmenej dvakrát denne a podľa potreby aj opakovane. Postupne sa menili jednotlivé odporúčania Ministerstva školstva a RÚVZ SR,  materská škola sa riadila podľa ich pokynov.

Po celý čas pobytu v materskej škole  sme sa snažili vštepovať im lásku a úctu ku všetkému dobrému, pestovať ich vôľové a charakterové vlastnosti, formovať ich zručnosti a vedomosti.

Výchovno-vzdelávacia činnosť sa v rámci možností zameriavala na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole. Väčšina aktivít sa realizovala v exteriéri. Plánovali sme obvyklým spôsobom a dodržiavali témy týždňa, ktoré vychádzali z nášho interného materiálu na plánovanie.

Pri prvom nástupe zákonný zástupca predložil  všetky tlačivá. Ak dieťa prerušilo dochádzku do MŠ v trvaní viac ako 3 dni predkladal rodič písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie ( Vyhlásenie zákonného zástupcu o bezinfekčnosti ). Bez uvedených dokumentov by nebolo dieťa do MŠ prijaté.

Pri vstupe do budovy bolo nutné použiť dezinfekciu na ruky a poverený zamestnanec školy (upratovačka) merala telesnú teplotu deťom. Osoby s telesnou teplotou nad 37,2 °C po opakovanom meraní (3x po 5 minútach) sa nevpustili do MŠ.

V šatniach jednotlivých tried sa mohli zdržiavať sprevádzajúce osoby detí len v nevyhnutnom čase (odovzdanie, vyzdvihnutie dieťaťa).

Dieťa si odložilo ochranné rúško do svojej skrinky spolu s náhradným rúškom, uloženým v igelitovom vrecku. Po prezlečení rodič odovzdal dieťa učiteľke  do triedy.

V sprísnenom režime nebolo povolené nosiť si do MŠ hračky, ani predmety z domáceho prostredia. Zákonný zástupca bol povinný nahlásiť riaditeľovi MŠ ochorenie dieťaťa s podozrením na ochorenie COVID-19, alebo karanténu, ak bola dieťaťu alebo členovi rodiny nariadená lekárom všeobecnej zdravotnej starostlivosti pre deti a dorast alebo príslušným RÚVZ.

V období od 2. novembra 2020 od 05:00 hod. do 9. novembra 2020 01:00 hod. bolo zakázané všetkým osobám s výnimkou osôb podľa § 1 ods. 2 a zamestnancov podľa § 2 ods. 2 vyhlášky vstupovať do vnútorných a vonkajších prevádzkových priestorov a na pracoviská.

Zákonný zástupca dieťaťa bol povinný pri vstupe do MŠ sa preukázať potvrdením o **negatívnom výsledku** RT-PCR testu vykonaným od 29. októbra 2020 do 1. novembra 2020 alebo certifikátom vydaným Ministerstvom zdravotníctva Slovenskej republiky s negatívnym výsledkom antigénového testu na ochorenie COVID-19 vykonaným od 29. októbra 2020 do 1. novembra 2020 subjektom podieľajúcim sa na celoplošnom testovaní „Spoločná zodpovednosť“, inak nemohol vstúpiť do MŠ.

Pred Vianocami sme mali 2 triedy v karanténe - 3. a 2. trieda. Na základe rozhodnutia hygienika z RÚVZ  sme zatvorili kmeňové pracovisko MŠ, nakoľko sa potvrdil u zamestnanca pozitívny test na COVID-19.

Materská škola  mala prerušenú prevádzku od 17.12. 2020.

Zriaďovateľ materskej školy rozhodol po zvážení zhoršujúcej sa epidemiologickej situácie, že prevádzka materskej školy (kmeňové aj elokované pracovisko) bude prerušená do 08.01.2021.

Následne zasadal Krízový štáb mesta Kysucké Nové Mesto 08.01. 2021 a na svojom zasadnutí, po zvážení epidemiologickej situácie a aj na základe usmernenia  Ministerstva školstva, vedy, výskume a športu SR odporučil primátorovi mesta otvoriť prevádzky materských škôl od utorka 12.01.2021.Materské  školy  sa otvorili, len pre deti zákonných zástupcov pracujúcich v kritickej infraštruktúre a pre deti zákonných zástupcov, ktorým vyplýva z povahy práce, že nemôžu vykonávať prácu z domu (home - office) a musia dochádzať do zamestnania v štandardnom mieste výkonu práce, čo preukážu potvrdením od svojho zamestnávateľa, ktoré im vystavil pre potreby preukazovania  sa v čase zákazu vychádzania.

Na základe telefonického zisťovania záujmu bola MŠ otvorená od 12.01.2021 a na základe vyhlášky ÚVZ SR bol vstup do materskej školy od 27.01.2021 možný zákonným zástupcom detí, len s negatívnym testom na COVID – 19.

OD 08.02.2021 po telefonickom zisťovaní z „rozhodnutia“ ministerstva školstva SR a zo zasadnutia krízového štábu v KNM od pondelka 8. februára sme otvorili materskú školu pre všetky deti, ktoré mali záujem sa opätovne zaradiť do výchovno – vzdelávacieho procesu s podmienkou negatívneho testu rodiča (zákonného zástupcu, ktorý bude platný 7 dní). Do materskej školy v tento deň privedie svoje dieťa jeden zo zákonných zástupcov a to z dôvodu, že zákonný zástupca vypíše Čestné vyhlásenie o bezinfekčnosti a súhlas so spracovaním osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o

ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)/

Vyhlásenie MŠVVaŠ SR: testovať sa budú rodičia a zamestnanci materskej školy každý týždeň.

Následne sme prerušili výchovno - vzdelávaciu činnosť v 2. triede na základe rozhodnutia RÚVZ od 17. 02.2021, z dôvodu pozitívneho prípadu na Covid - 19 zamestnanca na triede. Trieda bola v karanténe na 14 dní. Opätovne obnovenie výchovno – vzdelávacieho procesu sa začal od 02.03.2021. Pri nástupe do materskej školy po karanténe, rodičia predložili vyhlásenie o bezinfekčnosti a potvrdenie od detského lekára.

Na základe uznesenia vlády SR od 03.03.2021 sa upravovali opäť podmienky vstupu do MŠ. Platila podmienka vstupu podmienená negatívnym testom, nie starším ako 7dní, prípadne výnimkám ktoré boli definované v uznesení vlády. Každá osoba ktorá vstúpi do priestorov školy musí vyplniť čestné vyhlásenie o testovaní a odovzdať ho učiteľke na triede svojho dieťaťa.

OD 03.03. 2021 môžu MŠ navštevovať deti rodičov, ktorí vykonávajú prácu na pracovisku a majú o tom potvrdenie od zamestnávateľa. Zdravotný stav dieťaťa musel byť 100 percentný.

**Usmernenie k používaniu rúška a respirátorov v školách**

V zmysle vyhlášky č. 111/2021 Úradu verejného zdravotníctva Slovenskej republiky z 11. marca 2021, ktorou sa nariaďujú opatrenia pri ohrození verejného zdravia k povinnosti prekrytia horných dýchacích ciest, od 15. marca 2021 platí nasledovné:

Deti v materských školách a špeciálnych materských školách do 6 rokov veku nie sú povinné používať v zmysle vyhlášky ÚVZ SR „za účelom prekrytia horných dýchacích ciest (nos a ústa) preventívnu ochrannú pomôcku, ktorou je rúško, respirátor bez výdychového ventilu, šál, alebo šatka a to na verejnosti v exteriéroch alebo na verejnosti v priestoroch interiérov budov.

Používanie takýchto ochranných pomôcok bolo však vysoko odporúčané.

Zisťovanie záujmu o MŠ od 15.03.2021 pre rodičov, ktorí pacujú prezenčne a a majú potvrdenie od zamestnávateľa o nemožnosti vykonávať prácu z domu.

[Vyhlášky  ÚVZ SR č. 99/2021, ktorou sa nariaďujú opatrenia pri ohrození verejného zdravia k povinnosti prekrytia horných dýchacích ciest](https://www.minv.sk/swift_data/source/verejna_sprava/vestnik_vlady_sr_rok_2021/ciastka_40_2021.pdf)**.**

Od 15. marca 2021  bolo nosenie respirátora FFP2 povinné vo všetkých interiéroch materskej školy, inak sme nemohli vpustiť zákonného zástupcu na základe uvedenej vyhlášky do priestorov budovy.

Povinnosť sa nevzťahovala na deti do ukončenia prvého stupňa základnej školy a iné osoby podľa §1, ods. 4 danej vyhlášky.

Následne na základe rozhodnutia MŠVV a Š SR od 12.04.2021 sme otvorili brány pre všetky deti. Jedinou podmienkou bol negatívny test (prípadne prekonanie ochorenia) a vstup do vnútorných priestorov iba s respirátorom FFP2 a s negatívnym testom s platnosťou 7 dní ( príp. prekonanie ochorenia). Pri nástupe opätovne rodičia predkladali čestné vyhlásenie zákonného zástupcu.

K zamestnancom nebola choroba prívetivá a našli sa medzi nimi výsledky pozitívneho testovania. K veci však pristupovali zodpovedne. Po zistení pozitívneho výsledku absolvovali karanténu, rovnako ako i všetci, ktorí s nimi prišli do kontaktu.

Na očkovanie proti ochoreniu COVID – 19 sa prihlásili aj naši pedagogickí zamestnanci. V súčasnom období majú niektorí za sebou už aj druhú vakcínu na COVOD-19. Tiež niektorí prevádzkoví zamestnanci sú zaočkovaní, pretože si uvedomujeme zodpovednosť za svoje zdravie, ale aj zdravie detí.

Počas obdobia kedy nebola materská škola otvorená pre všetky deti sme prostredníctvom **web stránky** materskej školy pravidelných intervaloch ponúkali rôzne aktivity zamerané na celkový rozvoj osobnosti dieťaťa v domácich podmienkach. Hlavný dôraz pri výbere aktivít pre deti bol kladený na možnosť riešenia úloh cez mobilný telefón, tablet, či prípadne notebook. Nakoľko sme predpokladali, že sa nachádzajú prevažne v každej domácnosti.

V ponúkaných aktivitách boli videá a pesničky zamerané na pohyb detí v domácom prostredí, videá a básne o hygiene a  Corona víruse. Týždenné aktivity boli tematické a obsahovali rôzne aktivity na celkový rozvoj osobnosti každého dieťaťa.

Boli to témy, ktoré vyplývali z obsahových celkov a tém týždňa, ktoré obsahuje náš Školský vzdelávací program“ Rok s chrobáčikmi.“ .

Web stránka s aktivitami, bola určená pre všetky deti z materskej školy.

Čo sa týka prípravy do školských lavíc - MŠ nebola uzatvorená s výnimkou prázdnin, avšak vstup bol podmienený konkrétnymi kritériami, preto nie všetci predškoláci mohli navštevovať MŠ. Ako veľmi táto absencia negatívne ovplyvnila deti bude zrejmé v najbližšom období, kedy môžu MŠ navštevovať všetky deti.

Učiteľky predškolákov z 1.A,  6. a 7. triedy, taktiež počas mimoriadnej situácie zasielali deťom formou emailov rôzne pracovné listy zamerané na rozvoj všetkých oblastí. Aktivity smerovali najmä na rozvoj kľúčových kompetencií, na prípravu detí na vstup do Základnej školy. Každý týždeň boli zasielané nové aktivity a pracovné listy zamerané na precvičovanie číslic, ktoré si deti precvičovali dištančnou formou, precvičovanie číselného radu, na riešenie kontextových úloh s jednou operáciou, kde sa pridáva, odoberá, dáva spolu a rozdeľuje, na logické myslenie, na pravo - ľavú orientáciu.

Deti dostávali rôzne námety a inšpirácie, ku konkrétnym témam, kde využívali strihanie nožnicami, otláčanie rúk, kreslenie a maľovanie.

Potreba pri on-line vzdelávaní v MŠ:

- nákup rôznych digitálnych vzdelávacích materiálov, tabletov či zdokonaľovanie digitálnych zručností učiteľov,

- prvou základnou podmienkou online vzdelávania je, že žiaci aj učitelia budú mať rýchle a kvalitné pripojenie na internet, domácnosti budú mať k dispozícií aj tlačiareň / skener/,

- prístup k internetu budú mať aj deti zo sociálne znevýhodneného prostredia a chudobnejších rodín

- dostatok vhodných materiálov

- ochota rodičov spolupracovať pri online vzdelávaní svojich detí

Školský rok 2020/2021 bol ovplyvnený neustále sa meniacimi pokynmi MŠVV a Š SR a RÚVZ.

Najväčší problém u detí, ktorý sa nám ukazuje je absencia sociálnych kontaktov s rovesníkmi ale i s inými dospelými ľuďmi, a tiež väčšia miera naviazanosti deti na rodičov a opačne. Tiež je veľký problém chýbajúci režim a obmedzený pohyb s čím súvisí aj stúpajúca miera výskytu detskej obezity.

Súčasná situácia dovoľuje bežné prevádzkovanie so zamestnancami aj deťmi.Zamestnanci sú povinný nosiť ochranné pomôcky, ako respirátor, prípadne i štíty, rúško. Pre všetkých platia zásady zvýšenej hygieny rúk i priestorov, deti sa nesmú miešať v jednotlivých skupinách. Pre vstup deti do materskej školy platilo, že rodičia museli disponovať čestným vyhlásením o zdravotnej spôsobilosti svojho dieťaťa a negatívnym výsledkom testu rodiča, nie starším ako 7 dní. Dieťa je taktiež do priestorov škôlky prevzaté až po dôslednom rannom filtre.

* **ÚDAJE O VÝSLEDKOCH HODNOTENIA VÝCHOVNO - VZDELÁVACEJ ČINNOSTI**

V zmysle § 16 ods. 2 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov, sa dosiahlo, že s účinnosťou od školského roku 2017/2018 materské školy vydávajú osvedčenie o absolvovaní predprimárneho vzdelávania, len na základe žiadosti zákonného zástupcu.

Predprimárne vzdelávanie absolvovalo **54 detí** vo veku 5 – 6 rokov, ktoré sa zúčastnili zápisu do 1. ročníka základných škôl ZŠ Clementisova 616/1, 024 01  Kysucké Nové Mesto, ZŠ Nábrežná **845/17,** 024 01  Kysucké Nové Mesto, ZŠ Dolinský Potok 1114/28, 024 01  Kysucké Nové Mesto. Do základnej školy odišlo **50 predškolákov, 4 predškoláci** pokračujú v plnení povinného predprimárneho vzdelávania. Zo zákonných zástupcov v školskom roku 2020/2021 nikto nepožiadal o vydanie osvedčenia o absolvovaní predprimárneho vzdelávania.

Štátny vzdelávací program pre predprimárne vzdelávanie v materských školách stanovuje vymedzenie cieľov a obsahu tohto vzdelávania. Je základným rámcom pre tvorbu konkrétnych školských vzdelávacích programov, prispôsobených lokálnym potrebám MŠ a deťom, ktoré ich navštevujú.

Vymedzené vzdelávacie oblasti zabezpečujú kontinuitu s primárnym vzdelávaním v ZŠ. Materská škola, Komenského 1162/38, Kysucké Nové Mesto pracuje podľa školského vzdelávacieho programu „ Rok s  chrobáčikmi “. Prostredníctvom štátneho vzdelávacieho programu sa v materských školách rozvíjali psychomotorické, osobnostné, sociálne, komunikatívne, kognitívne, učebné a informačné kompetencie s podporou celostného osobnostného rozvoja dieťaťa.

Je integrovaný do 7 vzdelávacích oblastí: Jazyk a komunikácia, Matematika a práca s informáciami, Človek a príroda, Človek a spoločnosť, Človek a svet práce, Umenie a kultúra, Zdravie a pohyb.

Plnili sme úlohy vychádzajúce :

* zo Sprievodca školským rokom MŠVVaŠ SR na školský rok 2020/2021.
* uplatňovali sme Školský zákon č. 245/2008 Z. z
* vyhlášku o materských školách
* uplatňovali sme metodické materiály pre MŠ zverejnené na webovom sídle MŠVV a Š SR

Z analýz výchovno-vzdelávacej činnosti za školský rok 2020/2021 z jednotlivých tried je potrebné vo vzdelávacích oblastiach:

**Vzdelávacia oblasť: Jazyk a komunikácia**

V rámci výchovno-vzdelávacieho procesu bol dôraz kladený na artikuláciu a výslovnosť, gramatickú správnosť a spisovnosť hovorenej reči, na primeranosť používania jazyka a spisovné vyjadrovanie. Zamerali sme sa na kľúčové aspekty písanej reči a písanej kultúry – jej obsah a formu. Spolu s deťmi sme vytvárali leporelá, knihy s prediktabilným textom.

Odporúčania:

* Poskytovať deťom dostatočný priestor k verbálnemu vyjadreniu svojich pocitov, myšlienok, názorov a zážitkov.
* Využívať jazykové cvičenia a logopedické básničky
* Spolupracovať s rodinou detí s problémami reči a individuálnymi rozhovormi ich nabádať k nadviazaniu spolupráce s logopédom.
* Častými slovnými hrami a individuálnym prístupom dosiahnuť zlepšenie vo výslovnosti.
* Denne čítať deťom pred spaním rozprávky a príbehy s následnou reprodukciou čítaného textu.
* Prehlbovať slovnú zásobu detí – rozhovorom, bádaním, experimentovaním a priamym pozorovaním prírody a prírodného prostredia
* Dodržiavanie pravidiel pri vedení dialógu
* Individuálnym prístupom rozvíjať grafomotorickú gramotnosť (V predprimárnom vzdelávaní je úroveň jemnej motoriky a grafomotoriky jedným z dôležitých kritérií pri posudzovaní nástupu dieťaťa do základnej školy. Veľký význam má kresba, ktorá poskytuje informácie o jeho celkovej vývinovej úrovni, o úrovni jemnej motoriky, zrakovom a priestorovom vnímaní, o vizuomotorike – súhre zrakového vnímania s pohybom ruky).

**Vzdelávacia oblasť: Matematika a práca s informáciami**

V oblasti Matematika a práca s informáciami sme deťom poskytovali základy matematických a informatických poznatkov a zručností. Využitím edukačných hier, súťaží, dramatizácie a situácií z bežného života sme u detí vytvárali elementárne základy riešenia problémov, kritického a tvorivého myslenia. Deti si rozvíjali priestorovú predstavivosť, zoznamovali sa s jednoduchšími plošnými a priestorovými geometrickými útvarmi, porovnávali ich a merali, manipulovali s prvkami a skupinami predmetov, triedili predmety podľa počtu, tvaru, farby, porovnávali množstvo odhadom a počítaním, vytvárali si prvé názorné predstavy o čísle a počtových úkonoch, orientovali sa v číselnom rade. Stretli sa s pravdivými a nepravdivými tvrdeniami a s jednoduchými postupnosťami. V rámci práce s informáciami pracovali podľa návodu – využívali sme didaktické pomôcky Logico primo, Včelu Bee-bot, mikrofóny, prácu s interaktívnou tabuľou, prácu s počítačom, autokorektívne karty. Využívanie pracovných listov a zošitov slúžilo na evaluáciu, aktivizovalo deti k samostatnosti, kreativite a správnosti rozhodovania pri riešení úlohy.

Odporúčania:

* Zadávať problémové úlohy tak, aby sa deti rôznym spôsobom riešili úlohy a zdôvodňovali postupy riešení.
* Pomocou rôznych metód podporovať a precvičovať priestorovú orientáciu
* Zaraďovať aktivity spojené s bádaním a objavovaním a spájať nové objavovanie s pozitívnou emóciou.
* Zamerať pozornosť na hru s geometrickými tvarmi a útvarmi (tangram, puzzle).
* Vo väčšej miere využívať digitálne pomôcky

**Vzdelávacia oblasť: Človek a príroda**

Na rozvíjanie poznávacích schopností, predstavivosti a fantázie deti využívali priame pozorovanie prírodných javov, konkrétnu manipuláciu s predmetmi, voľné hry, experimentovanie, zmyslové hry, činnosti na rozvoj a cvičenie vnímania, námetové hry a činnosti, prácu s knihami, s obrázkovým materiálom, sledovanie rozprávok. V environmentálnej oblasti získali deti elementárne poznatky o okolitom svete a dianí v ňom, o vplyve človeka na životné prostredie. Vytvárali si základy pre otvorený a zodpovedný postoj k životnému prostrediu. Úlohy plnili zmysluplnými pracovnými činnosťami, kognitívnymi činnosťami (kladenie otázok a hľadanie odpovedí), využívaním encyklopédií, eko-hrami, aktivitami. Tento rozvoj funkcií a procesov sa uskutočňoval najmä prostredníctvom riešenia každodenných, deťom blízkych problémov. Deti sme viedli k tomu, aby boli zvedavé, aby mali radosť z poznávania, objavovania, skúmania, experimentovania. Vo všetkých činnostiach sa dôraz kládol na deti, na ich aktivitu a samostatnosť pri činnostiach a na schopnosť dokázať sa na činnosti sústrediť a vnímať ich.

Odporúčania:

* Rozširovať zmysluplné poznávanie detí, reagovať na ich podnety, prijímať názory a informácie z iných zdrojov.
* Intenzívnejšie zaradovanie experimentov, zážitkového učenia do edukácie detí
* rozvíjanie ochranárskych postojov k prírode- v rámci projektu Enviro-Eko
* Využívať časté vychádzky do prírody a blízkeho okolia.

**Vzdelávacia oblasť: Človek a spoločnosť**

Pri dosahovaní výkonových štandardov vo vzdelávacej oblasti Človek a spoločnosť sme viedli deti k prejavovaniu empatického správania sa podľa spoločenských pravidiel. Podporovali sme verbálnu a neverbálnu komunikáciu činnosťami počas ranného kruhu, rôznymi prosociálnymi aktivitami. Deti sa učili rešpektovať pravidlá triedy, poskytovali sme im dostatočný priestor na reflexiu a sebareflexiu. Pozornosť sme venovali sviatkom detí. Tieto aktivity deti prežívali s citom a radosťou, prejavovali empatiu. Rešpektovali sme vývinové osobitosti detí, ich individuálne potreby, zameriavali sme pozornosť i na vzájomné vzťahy.

Odporúčania:

* Zaraďovať prosociálne aktivity.
* Posilniť schopnosť spolupráce medzi deťmi.
* Podporovať hodnotiace a sebahodnotiace spôsobilosti detí.
* Naďalej viesť deti vo všetkých činnostiach dňa k nenásilnému riešeniu konfliktných situácií a k dohode na kompromisoch
* Dôsledne dodržiavať, upozorňovať a sledovať dodržiavanie zvolených pravidiel triedy.
* Hľadať metódy jednotnej spolupráce s rodičmi pri správaní, pri styku s cudzími osobami, ako aj pri hyperaktivite niektorých detí

**Vzdelávacia oblasť: Človek a svet práce**

Hlavným cieľom bolo utvárať a rozvíjať základné zručnosti dieťaťa počas dňa, ako sú sebaobslužné činnosti, grafomotorické predispozície, ako aj bežné úkony v domácnosti. Formou zážitkového učenia deti poznávali rôzne profesie, oboznamovali sa s rôznymi materiálmi a ich vlastnosťami formou bádania, experimentovania.

Odporúčania:

* Vytvárať prostredie pre praktickú realizáciu rôznych pracovných zručností.
* Zaraďovať aktivity na využívanie modelovacích hmôt.
* zaradovať aktivity pri hrových činnostiach na prácu s nožnicami
* Ciele vzdelávacích aktivít formulovať zrozumiteľne, jednoznačne, na úrovni poznania a skúseností detí.
* Zaraďovať rôzne hry na rozvoj jemnej motoriky
* Prostredníctvom motivačných básní podnecovať u detí záujem pri upratovaní (hračky, pracovný, výtvarný materiál)

**Vzdelávacia oblasť: Umenie a kultúra – Hudobná výchova**

HUDOBNÁ VÝCHOVA

Pozitíva: - väčšina detí dobre zvláda vokálne a inštrumentálne rytmické činnosti, vedia rytmizovať slová a vytvárať rytmické sprievody k riekankám a piesňam. Deti obľubujú imitáciu pohybov v HPH, ktoré si v skupinkách spontánne sami vytvoria, primerane zvládajú jednoduché tanečné pohyby a HPH s pravidlami - dokážu si vypočuť primerane dlhú detskú skladbu, zážitky

a emócie z nej vyjadrujú pohybom zodpovedajúcim téme, hudobno-dramatickou improvizáciu, niektoré sa tanečne prejavujú veľmi dobre a pomerne rýchlo si osvoja choreografiu.

Odporúčania:

* Vytvárať situácie na hlasové imitácie, spev na zvukomalebné slabiky, hlasové a dychové rozcvičky, hry s hlasom a dychom.
* Zaraďovať do VVČ hudobné chvíľky v priebehu celodenného pôsobenia, tematicky zhodne integrovať do procesu hudobné činnosti zamerané na tanečný pohyb a rytmus a klásť dôraz na zmysluplné uplatňovanie Orffových rytmických nástrojov.
* Zábrany prejaviť sa v sólo speve, príliš hlučný spev, alebo spev v nízkych polohách v dôsledku malého hlasového rozsahu, nesprávne dýchanie pri speve .
* Využívať hudbu a výtvarný prejav ako terapeutický účinok pre psychickú vyrovnanosť a pohodu dieťaťa.
* Spievať deťom detské ľudové a umelé piesne rozmanitého charakteru.
* Sprevádzať spev detí hrou na hudobnom nástroji.

VÝTVARNÁ VÝCHOVA

Pozitíva: - pozitívom vo výtvarnej oblasti boli pokusy o uskutočňovanie výtvarných činností smerujúcich k vzniku novotvarov z vystrihnutých a nalepených častí obrázkov, deti ich vedia doplniť kresbou alebo maľbou, podľa inštrukcií dokážu poskladať aj jednoduché priestorové útvary - pri výtvarných aktivitách mali deti možnosť experimentovať s farbami a rozlišovať okrem základných farieb aj ich odtiene, zvládli ponúkané techniky a prevažne správne ovládajú aj manipuláciu s výtvarnými nástrojmi, detské výtvory boli vyvesené na triednych výstavkách. Deti kreslili, maľovali a vyfarbovali podľa šablóny na rozličný materiál - veľký formát papiera, rady a často výtvarne vyjadrujú vlastné zážitky a skúsenosti, staršie deti vo väčšine dokážu nakresliť ľudskú aj zvieraciu postavu s vystihnutím hlavných znakov.

Odporúčania:

* Sledovať a usmerňovať detí na správne držanie tela, grafického materiálu a sklon papiera pri kreslení.
* Podchytenie talentovaných a nadaných detí vo výtvarnom prejave.
* Podporovať vyjadrovanie zážitkov kresbou, maľbou.
* Zvýšiť frekvenciu používania maľby u detí
* Rozvíjať elementárne grafomotorické zručnosti s cieľom uľahčiť začiatočné osvojovanie písania v 1. ročníku ZŠ.

**Vzdelávacia oblasť: Zdravie a pohyb**

Táto oblasť sa realizovala v podoblastiach zameraných na motorický rozvoj dieťaťa a pohybové schopnosti a zručnosti, zdravý životný štýl, hygienu a  sebaobslužné činnosti. Deťom sme pomáhali pochopiť význam pohybu, ako neoddeliteľnej súčasti každodenného života. Rozvoj elementárnych pohybových zručností a schopností sme podporili športovo-pohybovými akciami. U detí sme rozvíjali návyky súvisiace so zdravým životným štýlom, zvyšovali sme povedomie rodičov v oblasti zdravej výživy. Pozornosť bola venovaná aj základným sebaobslužným činnostiam – obliekanie, vyzliekanie, obúvanie. Deti boli vedené aj k dodržiavaniu  základných hygienických návykov a ku kultúre stolovania .

Odporúčania:

* Rozvíjať pohybové schopnosti a zručnosti detí s prihliadnutím na ich individuálne vývinové osobitosti.
* Upozorňovať deti na presné vykonávanie zdravotného cviku., správne dýchanie, technika nádychu a výdychu.
* Prekonávanie strachu z nezvyčajných polôh a postojov
* Realizovať pobyty vonku so zameraním na rozmanitosť pohybových aktivít, ktoré smerujú k prevencii detskej obezity (využívať jednodňové projekty v internom projekte „Zdravé chrobáčiky“).
* Rozvíjať samostatnosť pri sebaobslužných návykoch
* Vytvárať pozitívny postoj k svojmu zdraviu a  zdraviu iných
* **PRIJÍMANIE DETÍ DO MATERSKEJ ŠKOLY**

Podľa § 59 zákona č. 245/2008 Z. z. o výchove vzdelávaní a o zmene a doplnení niektorých zákonov v znení neskorších predpisov (školský zákon) sa prijímajú deti do materských škôl.

**Prijímanie detí na predprimárne vzdelávanie** v materských školách a v špeciálnych materských školách upravuje školský zákon. Podrobnosti o prijímaní detí do materskej školy upravuje vyhláška o materskej škole. Materská škola je určená pre všetky deti, nielen pre deti zamestnaných rodičov.

Riaditeľstvo Materskej školy, Komenského 1162/38, Kysucké Nové Mesto po dohode  
so zriaďovateľom Mestom Kysucké Nové Mesto zverejnilo termín a miesto podávania žiadostí na prijatie dieťaťa do materskej školy pre školský rok 2021/2022.

**Termín podávania žiadostí:** od 3. mája do 14. mája 2021.

Miesto podávania žiadostí: Materská škola, Komenského 1162/38, Kysucké Nové Mesto. V uvedenom termíne vyplnenú žiadosť s potvrdením o zdravotnej spôsobilosti  dieťaťa a kópiu rodného listu dieťaťa zákonný zástupca odovzdá nasledovným spôsobom:

* Vložením do poštovej schránky pri vstupných dverách
* Poštou na adresu materskej školy
* Prostredníctvom elektronického podania doručeného do elektronickej schránky materskej školy

Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku. Pre dieťa, ktoré dosiahlo päť rokov veku do 31. augusta 2021 je predprimárne vzdelávanie povinné. Od školského roku 2021/2022 bude môcť dieťa plniť povinné predprimárne vzdelávanie aj formou individuálneho vzdelávania školy.

V prípade, že sa jedná o dieťa so špeciálnymi výchovno-vzdelávacími potrebami, je nutné k  žiadosti a potvrdeniu o zdravotnom stave dieťaťa priložiť aj vyjadrenie príslušného zariadenia výchovného poradenstva a prevencie.

Prednostne sa do materskej školy prijímajú deti, ktoré:

* dovŕšili piaty rok veku ( povinné plnenie predprimárneho vzdelávania)
* majú odloženú povinnú školskú dochádzku,
* majú dodatočne odloženú povinnú školskú dochádzku.

Riaditeľ materskej školy vydal rozhodnutie o prijatí /  neprijatí dieťaťa na predprimárne vzdelávanie do 15.06. 2021.

* **CIELE VYPLÝVAJÚCE Z KONCEPČNÉHO ZÁMERU MŠ**

Hlavnou víziou koncepčného zámeru rozvoja školy je budovať modernú, otvorenú a tvorivú školu, ktorá pripravuje deti pre zdravý, úspešný život a v ktorej deti aj dospelí žijú svoj plnohodnotný život.

* 1.Vychovávať deti k zdravému spôsobu života, učiť ich duševnej a telesnej hygiene.
* 2.Venovať sa systematickej príprave detí na vstup do ZŠ
* 3.Vytvárať podmienky pre rozvoj talentovaným deťom
* 4.Uplatňovať tvorivo - humanistickú výchovu.
* 5. Zvyšovať zodpovednosť metodických združení
* 6. Podpora ďalšieho vzdelávania pedagogických a nepedagogických zamestnancov školy. ( profesijný rozvoj – aktualizačné vzdelávanie).
* 7. Zlepšenie úrovne materiálno – technického vybavenia školy.

Kladieme dôraz na rozvoj možností a vlastného potenciálu detí, kde je hlavným prostriedkom a nástrojom hra. Ciele upriamujeme na vzájomnú úctu, rešpekt, orientáciu na vnútornú aktivitu dieťaťa, tvorivosť a na podporu učenia sa cez vlastné zážitky a skúsenosti s využitím inovatívnych metód. Hlavnou prioritou je vytvoriť pre deti podnetné prostredie, plné dôvery, bezpečia, lásky, harmónie a priateľskej atmosféry.

Pedagóg kooperuje s deťmi a akceptuje každé dieťa s jeho rozdielnou potencionalitou, individualitou, právami a slobodami a špecifickými osobitosťami. Pre dieťa je partnerom, falicitátorom a sprievodcom na jeho ceste k poznávaniu nového, rešpektuje detské názory a predstavy.

Činnosť riaditeľa bola zacielená aj na vytváranie pracovnej klímy s akcentom na potreby detí a oprávnené záujmy ich rodičov.

V kontrolnej činnosti bol preferovaný systém vzájomného učenia sa, uplatňovania inovácii v edukačnom procese, pomoci začínajúcim učiteľom, konzultácií v rámci IMZ.

Vštepovali sme deťom základy kultúrneho správania, medziľudských vzťahov, zdravého životného štýlu vytvorením zdravého prostredia s radostnou atmosférou, toleranciou, duševnou pohodou, pocitom bezpečia a individuálnej slobody.

Ponúkali sme deťom možnosti, ktorými nadobúdali elementárne poznatky v rôznych oblastiach a na rôzne témy, primárne zručnosti na zachovávanie a ochranu vlastného fyzického zdravia i zdravia iných prostredníctvom dostatočného pohybu na čerstvom vzduchu v bezpečnom prostredí a stravovaním podporujúcim zdravie.

Pre skvalitnenie profilácie školy vo výchovno - vzdelávacom procese sme sa cielene zamerali najmä na:

1. Vychovávali sme deti k zdravému spôsobu života, učili ich duševnej a telesnej hygiene. Základ pohybového režimu detí predškolského veku formuje rodina aj materská škola. Naším zámerom bolo zdôrazniť dôležitosť podporovania pohybovej aktivity u detí v podmienkach výchovy a vzdelávania v škole a v úzkej spolupráci s rodinou. Dôležitou úlohou učiteľky bolo spolupracovať s rodičmi dieťaťa, prihliadať na individuálne potreby dieťaťa, poskytnúť dostatok priestoru pre spontánny pohyb a spontánnu hru a v edukačných aktivitách vymedzovať dostatočný priestor pohybovým hrám. Primeraný akcent bol kladený na prevenciu obezity, podporu zdravia detí a jeho ochranu, pravidelnými vychádzkami spojenými s otužovaním. (Interný projekt „ Zdravé chrobáčiky “).

2. Venovali sme sa systematickej príprave detí na vstup do ZŠ: zvyšovali ich pripravenosť na primárne vzdelávanie v  škole, individuálne pristupovali k deťom s odloženou povinnou školskou dochádzkou, dochádzka detí do materskej školy (spolupráca s rodičmi), vhodnými aktivitami rozvíjali grafomotorické zručnosti detí (dbali na správnu polohu tela, držanie grafického materiálu, sklon papiera, tlak na podložku).

Materská škola je vybavená dostatočným množstvom vhodného kresliaceho, písacieho a kreatívneho materiálu. Učitelia sa zúčastnili webinárov na danú tému, oboznámili sa s dostupnými materiálmi a vedomosti si dopĺňali samoštúdiom. Veľká pozornosť sa venuje vo výchovno – vzdelávacom procese rozvoju grafomotorických zručnosti deti rôznymi formami, s rôznorodým materiálom s prihliadaním na danú vekovú skupinu. Stimulovali sme správnu výslovnosť hlások a hláskových skupín, rozvíjali komunikačné schopnosti detí, využívali formu experimentovania, bádania a zážitkového učenia, rozvíjali úroveň ranej čitateľskej a počítačovej gramotnosti, na elementárnej úrovni rozvíjali finančnú gramotnosť, viedli deti k samostatnosti pri riešení problémov, rozvíjali sebavedomie a sebadôveru detí, pri individuálnom prístupe k

deťom s odloženým začiatkom plnenia povinnej školskej dochádzky na primárne vzdelávanie v základnej škole využívali metodický materiál „Rozvíjajúci program výchovy a vzdelávania detí s odloženou povinnou školskou dochádzkou v materských školách.“

3. Vytvárali sme podmienky pre rozvoj nadaným deťom – individuálnym prístupom.Talent a nadanie detí boli prezentované v rôznych sférach estetických oblastí v internom i externom prostredí. Výtvarnej výchove bola venovaná pozornosť pri prezentácii detských prác v rámci súťaží. Podmienky v MŠ, boli prispôsobené tak, aby sa deti v zariadení cítili dobre, najmä rôznymi hračkami, didaktickým materiálom, vhodnými metódami, formami, uplatňovaním nedirektívnych prístupov, empatickým správaním učiteľky, poskytovaním istoty pre dieťa, bezpečia. Učiteľky podporovali prirodzenú zvedavosť, tvorivosť dieťaťa.

Boli pre dieťa partnerom, falicitátorom jeho učenia sa, sprievodcom. Poskytovali sme dieťaťu možnosť osobného rozvoja - rozvoja seba samého.

4. Uplatňovali sme tvorivo - humanistickú výchovu. Základnou črtou našej práce je realizácia výchovy metódami tvorivo - humanistickej výchovy, ktorými sa nám darí vytvárať pozitívnu sociálnu klímu, nielen medzi deťmi navzájom, ale i medzi deťmi a dospelými, učiteľmi a rodičmi. Pomáhali sme deťom zo sociálne slabšieho prostredia. Keďže deti prichádzajú z rôzneho socio - kultúrneho prostredia, našim prvoradým cieľom bolo zohľadňovať individuálne potreby detí, ich pre dispozície a podľa toho plánovať a realizovať výchovno-vzdelávací proces. Osobnostne orientovaná edukácia je jednou z ciest optimalizácie rozvoja dieťaťa.

U detí, ktoré mali poruchy správania, reči a vo svojom veku nedosahovali dostatočnú kognitívnu úroveň, snažili sme sa venovať zvýšenú pozornosť do takej miery, aby v problémových oblastiach dieťa napredovalo, prípadne požiadali o spoluprácu zariadenia, odborníkov, ktorí sa poruchami vývoja dieťaťa podrobnejšie zaoberajú (CPPPaP).

5. Zvyšujeme zodpovednosť metodického združenia v materskej škole, ktoré:

* predstavuje základňu ďalšieho vzdelávania pedagogických zamestnancov
* svojou činnosťou napomáha procesu výchovy a vzdelávania v materskej škole
* podporuje tvorbu interných metodických materiálov, sebavzdelávanie,
* využíva aktuálne ponuky na vzdelávacie podujatia,
* predstavuje dostupný zdroj odborno – metodických informácii a vytvára adekvátny priestor na výmenu pedagogických skúseností

6. Učiteľky dosahovali profesijný štandard podľa Pokynu ministra č. 39/2017, ktorým sa vydávajú profesijné štandardy  pre jednotlivé kategórie a podkategórie pedagogických zamestnancov a odborných zamestnancov.

Očakávané výsledky pedagogického rozvoja sme hodnotili ročne.

Zodpovednosť za rozvoj mal zamestnanec výberom konkrétnych vzdelávacích programov a formou vzdelávania. Riaditeľ posúdil a rozhodol, či vzdelávanie je efektívne a možné v súlade s ročným plánom vzdelávania. Cieľom vzdelávania bolo reálne využitie poznatkov v praxi.

Na základe plánu vzdelávania si učitelia:

a) prehlbovali, zdokonaľovali a rozširovali profesijne kompetencie,

b) získavali profesijne kompetencie na výkon špecializovaných činnosti alebo na výkon

činnosti vedúceho pedagogického zamestnanca alebo výkon činnosti vedúceho odborného

zamestnanca,

c) získavali profesijne kompetencie vyššieho kariérového stupňa,

d) využívali a hodnotili získané profesijne kompetencie.

7. Modernizovali sa didaktické pomôcky podľa finančných možností školy. Digitálna gramotnosť bola integrovaná do ostatných vzdelávacích oblastí. Rozšírili sa možnosti práce s interaktívnou hračkou - včielkou Bee - Bott, programovateľný robot- Botley, ako aj používanie interaktívnej tabule, využívali sa detské edukačné programy.

Na podporu informovanosti rodičov o dianí v materskej škole a pre zviditeľnenie materskej školy máme vytvorené webové sídlo školy, prostredníctvom ktorého sa materská škola prezentuje zrealizovanými akciami vo fotogalérii, aktuálnosťou a ľahkou dostupnosťou informácií nielen o aktuálnom dianí v materskej škole pre rodičov a širokú verejnosť, čo bolo zrejmé s veľmi pozitívneho feedbacku zo strany rodičov.

* **UPLATNENIE ŠTÁTNEHO VZDELÁVACIEHO PROGRAMU PRE PREDPRIMÁRNE VZDELÁVANIE V MŠ**

**Uplatňované výchovné a vzdelávacie programy**

Štátny vzdelávací program  pre predprimárne vzdelávanie v materských školách

Školský vzdelávací program ,, Rok s chrobáčikmi “

Rozvíjajúci program výchovy a vzdelávania pre deti s OPŠD v MŠ

Adaptačný program pre novoprijaté deti

Štátny vzdelávací program pre predprimárne vzdelávanie v materských školách predstavoval základný rámec pre tvorbu konkrétneho školského vzdelávacieho programu ,,Rok s chrobáčikmi“, ktorý bol prispôsobený lokálnym potrebám materskej školy a deťom, ktoré materskú školu navštevujú.

V školskom vzdelávacom programe „ Rok s chrobáčikmi “ má materská škola vymedzené vlastné ciele a poslanie výchovy a vzdelávania materskej škole:

Hlavný cieľ:

Vychovať jedinečnú osobnosť, ktorá dokáže zmysluplne, šťastne a spokojne prežiť detstvo, pripraviť sa zodpovedne na zvládnutie rôznych životných situácií a postupný vstup do života na základe humánnej a progresívnej výchovno - vzdelávacej činnosti.

Vlastné ciele materskej školy:

* realizovať systematické a primerané predprimárne vzdelávanie zamerané na prípravu na vstup do ZŠ,
* podporovať veku primeranú fyzickú schopnosť, úctu k svojmu telu a zdraviu,
* upevňovať zdravé sebavedomie a sebaistotu, lásku k rodnej reči,
* poskytovať základy pre celoživotné učenie, lásku k prírode, okolitému svetu a pestovať ochranárske postoje smerujúce k zachovaniu života na Zemi,
* rozvíjať tvorivosť, fantáziu, obrazotvornosť a originalitu, rozmanitosť v riešení problémov,
* darovať zážitok z úspechu, radosť, pocity jedinečnosti, výnimočnosti každý deň počas pobytu v materskej škole.
* prostredníctvom telesnej kultúry rozvíjať prirodzenú radosť z pohybu a utvárať stav pohody.
* Pohybové zručnosti a schopnosti rozvíjať pomocou prirodzených pohybov v zdravotných cvičeniach.
* výchovno - vzdelávacie ciele plniť v spolupráci so zriaďovateľom, rodinou a inými inštitúciami.
* **PSYCHOHYGIENICKÉ PODMIENKY ŠKOLY**

**Psychohygienické podmienky výchovy a vzdelávania**

Organizačné formy denného poriadku:

* hry a činnosti podľa výberu detí,
* zdravotné cvičenie,
* vzdelávacia aktivita,
* pobyt vonku,
* činnosti zabezpečujúce životosprávu (osobná hygiena, stravovanie, odpočinok).

Každá organizačná forma bola zameraná na integrované realizovanie vzdelávacích oblastí a štandardov. Učebné osnovy vymedzujú výchovno-vzdelávacie ciele a obsah výchovno-vzdelávacej činnosti. V Školskom vzdelávacom programe sú vypracované v rozsahu ustanovenom Štátnym vzdelávacím programom pre predprimárne vzdelávanie v materskej škole. Vymedzili sme striedanie spontánnych a riadených činností, ktoré sa týkajú životosprávy a ďalších činností, ktoré zabezpečujú plynulý globálny rozvoj dieťaťa a ktoré ich nepreťažujú. Poskytli sme deťom priestor pre pokojný, bezpečný, zmysluplný, aktívny a tvorivý pobyt v materskej škole.

Pre deti vytvárame pokojné prostredie so správnym citovým vzťahom, rešpektujeme ich individuálne potreby, zachovávame pokoj, rozvahu, dôslednosť, spravodlivosť a trpezlivosť. Snažíme sa vytvárať prostredie bez strachu a úzkosti. Nezabúdame na správnu životosprávu (odpočinok, relaxáciu, pohybové činnosti), vhodné podmienky fyzikálneho prostredia (osvetlenie, teplota vzduchu).

Výživa je v nemalej miere dôležitá, preto zabezpečujeme stravu ľahko stráviteľnú, výživnú, s obsahom vitamínov, dostatok čerstvého ovocia a zeleniny. Medzi stravovaním je trojhodinový interval. Odpočinok je zaradený odpoludnia, u predškolákov sa v druhom polroku doba odpočinku skracuje. Z dôvodu prevencie posilňovania imunity pravidelne zaraďujeme pobyt vonku.

Školský dvor je pravidelne udržiavaný, pokosený, pieskovisko je prekyprované a premývané vodou . Vetranie miestnosti je prostredníctvom rekuperácie.

V každej organizačnej forme denného poriadku sme rešpektovali:

* zásady osobitostí predprimárneho vzdelávania,
* metódy predprimárneho vzdelávania.
* Každá organizačná forma obsahovala:
* činnosti detí,
* vzdelávacie, metodické postupy učiteľky.
* Pri striedaní denných činností sme rešpektovali:
* pravidelnosť,
* dôslednosť,
* optimálny biorytmus,
* bezstresové prostredie.

V priebehu celého pobytu dieťaťa v MŠ sme kládli akcent na starostlivosť o jeho zdravie.

* **LETNÁ PRÁZDNINOVÁ ČINNOSTI V MŠ**

Letná prevádzka materskej školy pre prihlásené deti so súhlasom zriaďovateľa prebiehala od 01.07.2021 do 30.07.2021 na kmeňovom pracovisku.

Súčasťou Materskej školy, Komenského 1162/38, Kysucké Nové Mesto je aj Elokované pracovisko Budatínska Lehota 31. Počas letných prázdnin v elokovanom pracovisku neprebiehala prevádzka, nakoľko v blízkosti prebiehali demolačné a stavebné práce na budove starej školy. Predpokladala sa hlučnosť búracích strojov pri práci a zvýšená prašnosť prostredia. Preto bola ponúknutá zákonným zástupcom možnosť umiestniť dieťa v kmeňovom pracovisku materskej školy.

Počas prázdninovej prevádzky deti boli rozdelené do 8 tried na kmeňovom pracovisku.

Prevádzka na kmeňovom pracovisku so súhlasom zriaďovateľa : od 06:30h do 16:00h.

Rodičia detí s týmito skutočnosťami boli oboznámení formou oznamov na hlavných nástenkách a prostredníctvom webu.

V ostatnom čase si zamestnanci čerpali plánovanú dovolenku a prebehla dezinfekcia priestorov.

V Kysuckom Novom Meste, dňa 11.10. 2021 .....................................

Mgr. Ján Mišáni

riaditeľ školy